Asyik Putus Cinta, Luna Maya Akui Kembali Berhubung Dengan Ariel

Meskipun sebelum ini memberitahu pernah menyimpan perasaan marah dan dendam terhadap Ariel Noah, namun kini Luna Maya sudah pun berbaik dengan bekas kekasihnya itu.

Menurut Luna, apa yang berlaku sebelum ini adalah kisah lama mereka dan kini mereka saling berhubung serta bertanya khabar.

BACA: Hati Sudah Lama Tertutup, Luna Maya Akan Tolak Jika Dilamar Ariel Noah

“Kami bercinta dalam tempoh masa yang panjang. Banyak sejarah antara kami. Pernah ada rasa marah dan menyimpan dendam padanya. Sekarang kami dalam fasa hubungan yang baik. Kami selalu berbual dan bertanya khabar,” katanya.

Dalam pada itu, Luna berkata dia tidak menolak jika ada jodoh diantara mereka nanti namun buat masa ini belum lagi kearah itu.

“Saya tidak tahu soal jodoh. Dahulu saya pernah katakan tidak mahu bersama Ariel kerana terlalu marah. Untuk kembali bersama mestilah kedua-duanya setuju. Kami belum ke arah itu,” katanya.

Apabila bercakap tentang kisah cinta sebelum ini, Luna berkata dia sering menyalahkan diri sendiri apabila hubungan yang terjalin tidak bertahan lama.

“Adakah saya ini terlalu memilih? Ada mana-mana ibu bapa yang mahu anak dia bercinta dengan saya tak?

“Apabila difikirkan semula, saya anggap tak ada jodoh. Bukan salah saya, bukan salah pasangan atau ibu bapanya. Saya tak kisah jika orang bertanya. Tak semestinya saya perlu ikut cakap orang.

“Jika bercinta saya lebih senang untuk kenal dulu. Lebih elok hubungan tidak jadi ketika sedang bercinta daripada berpisah selepas berkahwin,” katanya.


Nora Danish Lebih Rela Pencuri Masuk Rumah Atau Pegang Ular Dari Nampak Hantu

Bukan mudah bergelar seorang pelakon apatah lagi mereka perlu melakukan perkara mencabar untuk menjayakan sesebuah watak.

Pelakon Nora Danish berkongsikan dia memberanikan dirinya bermain dengan ular bagi menjayakan watak Syuhada dalam telefilem terbaharu, Survival 486. Mengakui takut dengan reptilia itu, bagaimanapun Nora berkata dia membuang perasaan gentar demi memberikan hasil terbaik.

BACA: Nora Danish Makan Malam Dengan Suami, Netizen Tanya Botol Arak Ke Belakang Tu?

“Saya seorang yang penakut sebenarnya. Demi menghidupkan watak Syuhada dan memperhebatkan jalan cerita, saya sanggup buang rasa ketakutan dan berlakon dengan haiwan berbisa sebegitu

“Saya memang takut dengan ular sebab dia boleh membunuh tetapi inilah manisnya menjadi seorang pelakon, melakukan sesuatu di luar jangkaan,” katanya.

Kata Nora lagi, meskipun takut dengan ular namun dia lagi sanggup memegang haiwan itu berbanding terserempak dengan entiti mistik atau hantu. Malah, dia lebih sanggup rumahnya dimasuki pencuri daripada ternampak hantu.

‘Saya lebih takutkan hantu daripada ular. Pernah satu ketika sebelum berkahwin, saya biarkan pintu rumah terbuka luas walaupun tinggal berseorangan.

“Bila keluarga saya pulang dan bertanya mengapa saya biarkan pintu semuanya terbuka, saya beritahu jika ada hantu saya boleh terus berlari. Lebih rela pencuri masuk atau pegang ular daripada ternampak hantu,” katanya.


Remy Ishak Tak Selesa Bawa Isteri Pergi Majlis

Sudah lima bulan mendirikan rumah tangga dengan gadis pilihan hati, Ezza Yusof, pastinya pelakon Remy Ishak kini sedang bahagia melayari fasa perkahwinan.

Mengulas mengenai kehidupan rumah tangga, Remy berkata isterinya seorang usahawan dan agak sibuk dengan peniagaannya adakalanya tidak berjumpa kerana waktu kerja berbeza.

“Jadi, saya dengan dia lebih banyak tertumpu kepada karier. Lagipun perhubungan saya dengan dia selama lapan tahun adalah sangat biasa. Bidang perniagaan kami berlainan dan misi juga berbeza.

“Saya tak ganggu perniagaan dia dan dia pun tak ganggu perniagaan saya. Kadang-kadang kami tak berjumpa kerana waktu kerja berbeza.

“Dia pun banyak habiskan masa di pejabat. Dia pengarah kreatif untuk produknya dan banyak habiskan masa untuk perniagaan. Saya pula sibuk dengan pasukan saya,” katanya.

Dalam pada itu, Remy berkata dia kurang selesa membawanya ke mana-mana majlis, namun menyokong penuh perniagaan isterinya.

“Biar orang kenal saya saja. Saya beri sokongan penuh terhadap produknya supaya orang kenal, tapi bukan kerana dia isteri saya,” katanya.


5 Pembeli Rumah Berkongsi Pengalaman dan Tips Dalam Membeli Kediaman Impian Anda

Setiap yang berkeluarga ingin memberi yang terbaik buat pasangan dan anak-anak mereka. Mereka ingin agar anak membesar dalam keadaan yang baik dan selesa. Sempena tahun baru 2022 tentu ramai yang sedang mencari kediaman impian kan?

Pencarian sebuah kediaman impian perlulah dilakukan dengan teliti dan terancang agar anda tidak menyesal di kemudian hari yang mana anda boleh terdedah kepada pelbagai risiko seperti penipuan, tersalah beli rumah yang tidak mengikut spesifikasi dan sebagainya. Paling penting sekali, elakkan FOMO atau panik dalam membeli rumah tau! Sebab apabila anda sudah beli, sukar untuk undur kembali tau!

Jadi untuk tahun 2022 ini, ini formula yang anda perlu jadikan panduan dalam pembelian rumah atau kediaman yang anda inginkan. Ikuti juga pengalaman dari para pembeli agar dapat dijadikan panduan dalam membuat keputusan.

Langkah pertama sebelum kita melangkah lebih jauh, perkara yang kita perlu beri penekanan adalah adalah kedudukan kediaman yang kita idamkan. Disebabkan rumah adalah tempat yang kita akan duduki dalam tempoh waktu yang lama, maka kita juga perlu berfikir panjang kerana ada banyak faktor perlu dibuat pertimbangan, antaranya:

Perkongsian dari Puan Zurien, 29 tahun, pembeli Kediaman Bayu Sutera, Fasa 1

“Apabila saya ingin memilih rumah, apa yang saya tumpukan adalah fasiliti sekeliling di kawasan kediaman saya. Itulah sebab saya ambil keputusan untuk memilih kediaman Bayu Sutera. Ini kerana, kawasan ini memiliki kemudahan yang baik dan banyak memudahkan urusan saya. Akses yang sangat mudah untuk saya beli barangan keperluan kerana lokasi kediaman saya berdekatan dengan pusat membeli belah seperti AEON dan TESCO, stesen minyak, lebuhraya, sekolah, hospital dan sebagainya. Kawasan yang agak terancang dan tersusun ini menjadi faktor penarik utama bagi saya yang bekerja untuk memiliki kediaman di sini.”

Soalan ini merupakan soalan penting untuk untuk dijawab sebelum anda membeli rumah kerana tidak sedikit sebenarnya rumah yang terbengkalai, rosak akibat pemaju yang tidak bertanggungjawab. Sering kali kita dengar di dada akhbar atau laporan di televisyen terhadap pemaju yang. Justeru, agar tidak menyesal di kemudian hari, pertama sekali apabila anda sudah berkenan akan sebuah rumah yang anda inginkan, apa kata anda periksa dulu pemaju rumah tersebut. Agar kita tidak menjadi salah satu mangsa penipuan mereka yang tidak bermoral.

Perkongsian dari En. Noor Hayath, 33 tahun, pembeli Kediaman Bayu Sutera, Fasa 1

“Untuk saya, sebelum beli kediaman sangat penting untuk kita mengenali pihak pemaju. Berdasarkan pengalaman rakan-rakan yang saya dapat ambil iktibar, mereka sangat menekankan kediaman yang dibina oleh pemaju yang diyakini dan sudah ada rekod yang baik. Sebab ada sahaja pemaju yang tidak bertanggungjawab dengan membina produk yang tidak berkualiti.”

“Setelah saya buat sedikit research, pada pengalaman saya, Pemaju Matrix Concepts cukup meyakinkan sehingga pernah mendapat anugerah Top 10 Property Developers in Malaysia. Cukup untuk membuatkan saya tidak rasa ragu-ragu untuk membeli kediaman Bayu Sutera bagi keluarga saya. InsyaAllah tak lama lagi kami akan dapat kunci, saya dan isteri tak sabar nak hias rumah macam orang lain.” Tambah beliau.

Disebabkan rumah adalah pelaburan kita untuk satu tempoh yang panjang, tentunya bukan semata-mata fizikal rumah sahaja yang perlu diberi penekanan. Antara perkara yang kita perlu beri penekanan ialah faktor keselamatan yang mana kita tidak perlu risau dari risiko ancaman jenayah yang boleh berlaku dan suasana sekeliling yang mendamaikan menjadikan sejuk mata memandang. Ketenangan persekitaran sekeliling juga turut dipengaruhi faktor kelestarian, yang mana jika anda inginkan lebih ketenangan, elakkan berada di kawasan seperti kawasan kilang perindustrian yang boleh menyebabkan pencemaran bau, bunyi dan sebagainya.

Fasiliti yang disediakan juga boleh menjadikan sesuatu tempat itu lebih ideal untuk diduduki dan menghadirkan aspek privasi. Jika sesebuah tempat tinggal itu menawarkan fasiliti yang lebih eksklusif dan privasi, maka itu adalah satu ‘bonus’ untuk anda pilih dan buat pertimbangan.

Perkongsian dari Hazwani Bahari , 26 tahun, pembeli Kediaman Bayu Sutera, Fasa 1

“Sebagai ibu yang membesarkan anak, saya rasa satu keperluan untuk mencari kediaman yang selamat dan aman untuk anak dan ahli keluarga. Sebab itu antara faktor utama yang saya tekankan dalam pemilihan rumah adalah suasana tempat tinggal yang kondusif. So far, apa yang boleh saya cakap saya amat puas hati dengan manfaat yang saya dapat sebagai pembeli Bayu Sutera dan sekarang memenuhi apa yang saya inginkan untuk keluarga saya.”

“Tidak melampau jika saya katakan, suasana perumahan yang saya duduki menawarkan “elemen eksklusiviti”. Elemen eksklusiviti itu hadir dengan fasiliti serta kemudahan yang ditawarkan di clubhouse yang sesuai untuk aktiviti keluarga seperti gimnasium, kolam renang, badminton, tennis, squash courts, Cineplex, ruang kanak-kanak, bilik membaca dan Snooker room. Suami dan anak saya kerap ke Clubhouse yang mana ia merupakan antara satu kemudahan yang ditawarkan di sini dan mereka dapat meluangkan masa bersama-sama.”

“Bukan itu sahaja, kemudahan taman rekreasi di Bayu Sutera ini, sangat memudahkan kami menyebabkan kami tak perlu keluar dari ke tempat rekreasi lain yang mana ia akan memakan masa yang cukup lama dan jauh. Tak sampai 5 minit kami dah sampai ke taman permainan di Bayu Sutera ini. Bila dah jimat masa untuk berjalan jauh, kami dapat peruntukan masa yang lebih untuk anak kami.”

Sekarang kita sudah memasuki ke bahagian fizikal rumah. Dalam aspek pemilihan rumah, spesifikasi rumah yang anda pilih perlu bergantung kepada beberapa aspek iaitu :

Berdasarkan faktor-faktor ini pilihlah rumah yang bersesuaian mengikut kemahuan dan keperluan anda.

Perkongsian dari Encik Ruzali & Isteri, pasangan kepada 4 orang anak, pembeli kediaman Bayu Sutera, Fasa 1

“Sebelum ini saya dan isteri menyewa di Taman Arowana Indah, Seremban 2. Pada suatu hari saya dibawa oleh ejen untuk buat first tour rumah Bayu Sutera dan apa yang kami nampak semasa mula-mula ke sini, kawasan dari luar rumah pun kami sudah sangat selesa. Isteri saya pula suka dengan dengan rekaan rumah yang ringkas namun tampak mewah.”

“Antara ciri-ciri spesifikasi yang ada di kediaman kami ini adalah ia merupakan kediaman dua tingkat dengan ruang yang luas. Anak kami 4 orang, jadi rumah yang kami beli ini, dilihat mampu memuatkan kami berenam. Kami memang memerlukan ruang yang lebih luas kerana anak-anak pun telah besar dan bersekolah. Seorang lagi bakal masuk sekolah menengah. Cadangan kami, kami nak hantar anak-anak sekolah berdekatan sini sahaja agar mudah untuk kami ambil dan hantar.”

“Rumah saya sedang dibina oleh pemaju, dan kami rancang untuk bawa tema ‘scandinavian’ untuk kami hias kediaman rumah kami ini dengan konsep moden & eksklusif.” Tambah beliau.

Sebelum kita membeli rumah, tanya diri kita adakah rumah yang kita beli ini kehendak atau keperluan? Pelaburan untuk rumah adalah pelaburan yang akan kita laburkan dalam tempoh waktu yang lama. Justeru, ini perkara yang perlu kita fikirkan sebelum membuat pertimbangan yang sewajarnya. Iaitu membeli rumah mengikut kemampuan kita.

Ada rumah yang cantik, besar dan mempunyai kolam, namun jika masih bujang ia masih bukan satu keperluan utama untuk anda. Dalam masa yang sama, ukuran sebuah rumah yang bagus, bukan patut diukur dari harga yang minimum, namun dari sudut bagaimana kita mampu mengoptimumkan ia.

Perkongsian dari Puan Shania, 23 tahun, pembeli kediaman Bayu Sutera, Fasa 1

Shania, baru berumur 23 tahun dan sudah memiliki rumah yang dibeli di Bayu Sutera berkata, “Sebelum beli rumah ini, saya dah buat kira-kira dengan lebih mendalam untuk membeli kediaman ini. Setelah berbincang dengan orang sekeliling mengenai rumah Bayu Sutera ini, mereka bersetuju untuk saya membeli rumah yang ditawarkan kerana ianya sangat berpatutan dengan segala spesifikasi yang ditawarkan. Saya memilih Bayu Sutera sebagai pilihan disebabkan harga yang mampu milik namun dalam masa yang sama menawarkan reka bentuk rumah yang moden dan kena dengan citarasa saya.”

Setiap orang mempunyai keperluan dan kehendak yang berbeza untuk kediaman mereka. Tidak ada ciri rumah yang sempurna untuk semua orang, namun kita semua boleh menjadikan rumah itu sempurna. Jangan lupa teliti faktor-faktor di atas sebelum membuat keputusan membeli rumah kediaman anda.

Jika anda berminat untuk mengetahui lebih lanjut mengenai kediaman Bayu Sutera dari pemaju Matrix Concepts ada boleh daftar minat anda di pautan Bayu Sutera ini untuk mendapatkan lebih lagi maklumat dan konsultasi percuma sebelum anda membuat keputusan pembelian.


Yatt Hamzah Meraung Tiga Anak Jatuh Sakit Serentak

Setiap ibu pasti akan rasa risau apabila anak jatuh sakit, itulah yang dilalui oleh pelakon Yatt Hamzah apabila tiga anaknya jatuh sakit secara serentak.

Menerusi satu perkongsian di Instagram, Yatt memaklumkan anak keempat dan kelima mengalami demam, batuk serta selesema manakala anak ketiganya kini ditahan di wad akibat jangkitan kuman pada paru-paru.

BACA: Tak Kisah Jadi Cleaner, Yatt Hamzah Teringin Mati Di Madinah

“Bertabahlah wahai Bonda bila anak-anak sakit berjemaah ni. Lekas sembuh ya anak-anak Bonda,” tulisnya.

Sementara itu, dalam perkongsian lain Yatt berkata dia tidak sampai hati melihat anaknya itu kerap muntah hingga berbelas kali.

“Bonda ni paling lemah bila anak-anak sakit. Tak tahan sebak tengok dia orang, tapi depan dia orang tak boleh menangis kena kuat. Masa berseorangan terus meraung memohon Allah kasihankan mereka,” katanya.

Dikesempatan itu, Yatt turut mendoakan kepada ibu diluar sana yang diuji ada anak-anak sakit agar urusan mereka dipermudahkan dan diberikan kesembuhan.

Yatt mendirikan rumah tangga bersama Zulfadhli Khiruddin Februari 2016 dan hasil perkahwinan mereka dikurniakan empat cahaya mata perempuan iaitu Suci Humaira Iqima, 6, Suci Hayfa Medina, 4, Suci Hawa Zulaikha, 2, dan seoarang anak tunggal lelaki yang kini berusia enam bulan.

Menerusi perkahwinan Yatt terdahulu bersama Abdul Mutalib Shukor, pelakon ini turut mempunyai seorang anak perempuan, Suci Hanania Malika kini berusia 9 tahun.


Hubungan Dengan Ibu Bapa Dah Tak Rapat, Suami Keutamaan Nynaa Harizal

November tahun lalu, nama pelakon Nynna Harizal hangat diperkatakan susulan kontroversi rumah tangganya. Bagaimanapun, Nynaa akhirnya kembali taat kepada suaminya, Mohamed Fahmi Elias.

Ditanya mengenai campur tangan keluarga dan ibu bapa dalam perkahwinan anak-anak, Fahmi berkata perlu ada batasnya. Malah, dia tidak memaksa isteri untuk meletakkan dirinya nombor satu.

“Semua orang kena tahu batasan. Bukanlah maksud saya isteri perlu meletakkan suami nombor satu kerana keluarga juga penting, tetapi keluarga perlulah tahu batasan mereka.

“Kami juga manusia biasa yang ada matlamat dalam kehidupan dan tak boleh mengikut arahan orang lain. Kita sebagai anak boleh cuba sedapkan hati mereka, tapi tak boleh melampaui batasan.

“Kita bukan patung atau robot. Anak memang tetap anak, tapi ibu bapa perlu terima bahawa anak-anak mereka akan meningkat dewasa,” katanya.

Sementara itu, Nynaa berkata hubungannya keluarganya baik-baik saja namun tidak serapat dulu. Bagaimanapun, dia berharap semuanya akan kembali pulih.

“Tipulah kalau saya cakap hubungan dalam keluarga tak ada masalah. Sekarang saya harap semuanya kembali normal. Hubungan saya dengan keluarga masih baik.

“Sebelum ini, saya rapat dengan semua ahli keluarga termasuklah ibu, bapa, kakak dan saudara-saudara sebab saya jenis utamakan keluarga. Namun, keutamaan sekarang adalah suami saya,” katanya.


Suami Heliza Terkejut Kawan Taja Majlis Resepsi Di Hotel Sebagai Hadiah Kahwin

Hampir 21 hari mendirikan rumah tangga, kisah perkahwinan ahli perniagaan Datuk Seri Mahadi dan aktivis kemanusiaan, Datin Seri Heliza masih lagi menjadi bualan ramai.

Menerusi satu perkongsian di Instagram, Mahadi mendedahkan majlis resepsi yang diadakan di The Light Hotel, Penang adalah hadiah daripada sahabat baiknya, Dato’ Haji Mohamed Aswan.

BACA:Imej Heliza Helmi Di Majlis Resepsi Bollywood Dipuji Sopan, Tak Over

Katanya lagi, dia mengakui terkejut apabila menerima hadiah tidak disangka itu serta bersyukur dapat menyantuni ahli keluarga, para guru, sahabat dan anak yatim yang turut memeriahkan majlis itu.

Bukan itu sahaja, isterinya juga turut menerima hadiah sebuah majlis resepsi tajaan sahabat baik, Mila Jirin daripada Bizmilla Wedding Centre yang bakal berlangsung Sabtu ini.

Perkongsian Mahadi itu mendapat pelbagai reaksi daripada netizen yang turut meluahkan rasa syukur serta menyifatkan ianya rezeki berkahwin serta mendoakan rumah tangga pasangan itu kekal bahagia.

Terdahulu, pasangan itu bernikah pada 1 Januari 2022 di Masjid Tuanku Mizan Zainal Abidin, Putrajaya. Pada majlis pernikahan itu, Heliza menerima mas kahwin berupa sebentuk cincin dan senaskhah al-Quran.


Diva AA Terasa Hati Baca Komen Didoakan Cepat Mati

Sebut saja nama Azwan Ali atau lebih dikenali sebagai Diva AA, pasti ramai tahu pengacara sensasi itu terkenal sebagai selebriti bermulut lancang.

Bagaiamanapun, Azwan mengakui terasa hati dengan komen netizen yang mendoakannya supaya cepat mati apabila baru-baru ini dia dimasukkan ke hospital akibat keracunan makanan.

Kata pengacara berusia 56 tahun itu, orang ramai seharusnya dididik dengan budi pekerti mulia dan tidak mendoakan keburukan sesama manusia.

“Netizen ingat saya sakit nak mati. Komen begini menyakitkan dan keterlaluan. Jadilah orang yang mulia. Orang mulia sentiasa mendoakan…minta supaya cepat sembuh.

“(Bergurau dengan) hal mati, sakit…tak dididik ke? Kalau orang tu sakit, bermusuh macam mana pun pergi melawat dia,” katanya.

Dalam pada itu, Azwan turut berkongsikan mengenai masalah keracunan makanan dialaminya disyaki berpunca daripada burger yang dibelinya di sebuah gerai di tepi jalan.

“Saya beli burger tepi jalan, saya lapar sangat. Selepas beli saya terus makan dalam kereta tanpa periksa dulu kebersihannya.

“Itu salah saya sendiri, sepatutnya periksa dulu jika ada benda asing. Saya memang masuk ICU, lepas itu orang komen kata ingat saya dah mati, hidup lagi rupanya,” katanya.


Isu DNA Anak, Ryzal Ibrahim Nekad Heret Netizen Ke Mahkamah

Baru-baru ini hangat diperkatakan mengenai personaliti media sosial Ryzal Ibrahim apabila ada netizen memintanya untuk membuat ujian DNA terhadap anak perempuannya Rina.

Tidak mengambil mudah dengan komen melampau itu, Ryzal berkata dia akan mengambil tindakan undang-undang terhadap individu berkenaan apatah lagi ia melibatkan maruah.

“Berkenaan komen DNA fitnah itu saya akan jumpa peguam di Kuala Lumpur selepas urusan saya di Kelantan selesai.

“Sejauh mana dia berada, dia akan kesan dengan bantuan PDRM dan SKMM serta seret ke mahkamah. Ini bukan soal hati tisu, ini soal maruah yang mendatangkan aib keluarga,” katanya.

Katanya lagi, sebelum ini dia turut berdepan komen melampau tetapi dia hanya memaafkan namun kali ini dia perlu mengambil tindakan undang-undang bagi mengelakkan dirinya diperlekehkan.

“Saya tidak ambil tindakan ukomen sebelum ini, saya maafkan namun kali ini dia cabar undang-undang.

“Public figure bukanlah platform untuk netizen melepaskan pelbagai tohmahan. Mereka punya maruah dan harga diri.

“Ketika saya buat silap, saya minta maaf, saya bagi kerjasama polis dan bayar ganti rugi. Jadi, apa salahnya kita berikan sedikit pengajaran sepertimana saya lalui,” katanya.

Terdahulu, Ryzal berang dengan komen ditinggalkan seorang netizen memintanya membuat ujian DNA berikutan wajah anak perempuannya, Rina dikatakan tidak mirip dengan wajahnya.


“Saya Dah Kaya Tujuh Keturunan, Tak Perlu Jual Kontroversi”

Baru-baru ini, usahawan sensasi, Ahmad Iqbal Zulkefli meluahkan hasrat untuk menaja program realiti terkenal, Gegar Vaganza, musim hadapan.

Bagaimanapun perkara itu mencetuskan perang antara usahawan itu dengan bekas majikannya, Datuk Seri Vida yang kurang senang dengan kenyataan Iqbal mengenai penajaan Gegar Vaganza itu seolah mempertikaikan bagaimana caranya menjalankan perniagaan.

Sementara itu, Iqbal sudah pun menjelaskan komen yang ditulisnya di laman sosial mengenai GV tiada kaitan dengan Vida.

Tidak hanya berdiam diri, menerusi satu sesi Live di Instagram, Vida mendedahkan pernah menanggung hidup Iqbal selama dua tahun ketika jejaka itu masih belajar.

“Kau jentik periuk nasi yang dulunya itulah duit yang menjadikan darah kau mengalir. Aku bagi duit masa kau masih belajar. Dua tahun, seminggu sekali datang jumpa aku,” katanya.

Kata Vida lagi, dia gagal menghubungi Iqbal untuk mendapatkan penjelasan lanjut mengenai perkara itu, malahan nombor dan media sosialnya sudah disekat oleh bekas pembantu peribadinya itu.

“Saya hanya mahu cakap secara berdepan tapi dia sudah menyekat saya di Whatsapp, Instagram, semua platform. Saya sudah kaya tujuh keturunan. Tidak perlu jual kontroversi,” katanya.

Terdahulu, Vida turut menyelar Iqbal serta menyifatkan pemuda itu lupa daratan kerana sebelum ini dia yang banyak membentuk Iqbal untuk berhadapan di kaca televisyen.


Mira Filzah Sahkan Hamil Anak Pertama

Nampaknya segala teka teki mengenai spekulasi Mira Filzah hamil terjawab apabila lewat malam tadi, perkongsian pelakon dan pengacara itu mengumumkan dirinya kini berbadan dua.

Menerusi entri itu, Mira turut memuat naik gambar alat ujian kehamilan serta berkongsikan usia kandungannya kini bakal memasuki trimester ketiga.

BACA: Mira Filzah Tak Sorok Kalau Hamil, Nak Bulan Madu Ke Eropah Sebulan Dengan Suami

“Syukur Alhamdulillah, segala puji bagi Allah pemilik seluruh alam, perkhabaran diterima pada tahun lepas yang kami akan menimang cahaya mata sulung kami. Insha’Allah, usia kandungan akan memasuki trimester ketiga tidak lama lagi,” tulisnya.

Dalam pada itu, Mira turut menzahirkan ucapan terima kasih buat mereka yang sentiasa mendoakan mereka sejak dari awal hingga kini.

“Kepada semua yang berharap dan mendoakan kami dari dulu hingga kini, dengan rasa insaf dan rendah diri kami mengucapkan jutaan terima kasih.

“Semoga Allah SWT merahmati dan mengangkat segala usaha dan doa setiap seorang daripada kita, aamin amin YRA,” tulisnya.

Mira Filzah mendirikan rumah tangga dengan Wan Emir pada September 2020. Emir merupakan anak kepada Timbalan Menteri di Jabatan Perdana Menteri, Datuk Mastura Mohd Yazid.


Suami Upah Dua Bodyguard Jaga Nynaa Harizal

November tahun lalu hangat diperkatakan mengenai kontroversi terpali pelakon Nynaa Harizal apabila didakwa dilarikan bapanya.

Susulan insiden berkenaan, suaminya Mohamed Fahmi Mohamed Ilyas kini lebih berhati-hati tentang keselamatan isterinya yang kini dikawal oleh dua pengawal peribadi.

“Kalau ada orang keluarkan pistol, saya terpaksa ada pengawal peribadi,” katanya.

Dalam pada itu, Nynaa berkata kontroversi rumah tangga berlaku sebelum ini disifatkan sebagai satu mimpi ngeri namun bersyukur semuanya berakhir dengan baik.

Nynaa juga mengakui masalah yang timbul seblum ini ada membabitkan keluarga. Namun, namun dia percaya hubungan keluarga pasti akan berbaik pada akhirnya.

“Apa yang terjadi bagaikan nightmare bagi saya. Sejak awal pembabitan dalam industri tak pernah ada kontroversi. Tak sangka perkara ini berlaku.

“Saya berkahwin dan ingin bahagia seperti orang lain. Betul ada masalah keluarga. Pada ia adalah sesuatu yang normal apabila timbul masalah, lama kelamaan ia akan berbaik juga,” katanya.

Sementara itu, Fahmi menyifatkan konflik yang berlaku adalah sesuatu yang sangat memalukan namun sebagai suami dia sanggup melakukan apa sahaja demi rumah tangga mereka.

“Kejadian yang berlaku sangat rumit kerana melibatkan banyak pihak. Kami menjalani hidup seperti biasa sekarang. Kami faham kerja masing-masing dan batasan yang perlu dijaga sebagai suami isteri. Jika ada yang ingin berbuat perkara tidak baik dengan kami di masa akan datang, insaflah,” katanya.

Disember tahun lalu, kemelut rumah tangga suaminya sampai ke penghujungnya apabila pasangan itu mencapai persetujuan untuk berbaik.

Terdahaulu, Fahmi mendakwa bapa mentuanya turut mengugut serta mengacukan senjata api pada pengawal peribadi Nynaa serta memberi amaran akan melepaskan tembakan jika dihalang mengambil anaknya.

Bagaimanapun, bapa Nyna, Harizal Hashim yang juga seorang bekas juruterbang Tentera Udara Diraja Malaysia (TUDM) berpangkat Mejar mengaku tidak bersalah di Mahkamah Majistret Shah Alam.


Diana Amir Segan Mengaku Sudah Berniqab

Hampir 10 tahun berhijab, pelakon dan pengacara Diana Amir dilihat sudah mula memakai niqab menerusi perkongsian terbarunya di Instagram.

Menerusi entri itu, Diana mengakui segan untuk berkongsi mengenai penampilannya itu serta memohon orang ramai mendoakannya yang masih lagi belajar mengenai agama.

A post shared by D I A N A A M I R (@dianaamir)

“Sebenarnya saya segan nak kupas isu niqab ni, kalau ada orang tanya saya hanya minta mereka doakan saya. Jadi mohon sahabat-sahabat yang berhati mulia doakanlah saya yang banyak lagi nak belajar ni diberi kefakihan agama, taufiq dan hidayah daripada Allah SWT, Amin Ya Mujib” tulisnya.

Turut memuat naik video temu bual bersama majalah Hijabista, Diana berkata dia memakai niqab kerana mahu mencari keberkatan dan keredhaan Allah.

Katanya lagi, keputusannya untuk berniqab adalah satu fasa untuk mendedkatkan diri kepada Allah dan ianya tidak melanggar syarak.

“Ini salah satu fasa untuk saya nak dekatkan diri dengan Allah, jadi saya harap doakan yang terbaik. Yang pentingnya saya tidak melanggar syarak dan paling penting hati saya melakukan apa-apa saja bukan hanya berniqab tapi ibadah yang lain ikhlas lillahitaala. Semoga mendapat rahmat Allah,” katanya.


Rita Rudaini Perli Dr Maza Di IG Story

Baru-baru ini perkongsian pelakon Rita Rudaini menjadi perhatian ramai seolah memerli Datuk Dr Mohd Asri Zainul Abidin atau Dr Maza mengenai isu dos penggalak vaksin.

Menerusi perkongsian di Insta Story itu, Rita berkata Mufti Perlis itu seakan baru ‘sedar daripada tidur’ selepas ahli keluarganya sendiri dilaporkan tidak berada dalam keadaan baik selepas mengambil dos penggalak.

“Bila kena kat keluarga sendiri, pandai pulak nak buka mulut hingaq (bising), selama ni koma, selama ni tuli, selama ni kempen & jilat tak sangga.

“Tak semestinya orang yang jahil hanya orang yang kurang ilmu agamanya. Orang yang tinggi agamanya lagi jahil sejahilnya dengan izin Allah S.W.T.” tulisnya.

Rita turut mempersoalkan Mufti Perlis itu yang sebelum ini mengatakan vaksin ditugaskan untuk melindungi namun kini meminta Kementerian Kesihatan Malaysia untuk menangguhkan pula dos penggalak.

Dalam pada itu, Rita turut menyindir kenyataan KKM yang memaklumkan berlaku kematian akibat pemberian vaksin di Penjara Kajang.

Kata Rita lagi, apabila berlaku perkara yang boleh memudaratkan, vaksin tidak lagi menjadi ikhtiar tetapi sepatutnya kita perlu mengambil iktibar di atas apa yang berlaku.


Wany Hasrita Nafi Edar Kad Kahwin

Penyanyi Wany Hasrita menafikan dakwaan bahawa dia bakal manamatkan zaman bujang tidak lama lagi serta mengedarkan kad perkahwinan.

Kata Wany lagi, dia pasti akan memaklumkan tarikh hari bahagiaanya itu itu jika sudah diputuskan kedua belah pihak. Wany juga turut menafikan majlis perkahwinannya juga dikatakan sudah hampir.

“Bukanlah dalam sebulan dua ini, selepas Aidilfitri pun tidak. Tiada istilah kad kahwin sudah diedarkan pun. Kalau nak cakap majlis perkahwinan saya sudah menghampiri pun bukan juga.

“Kalau saya kahwin saya akan beritahu kepada semua. Lagipun media juga antara yang menaikkan nama saya di dalam industri seni. Jadi, sudah tentu kita mahu berkongsi apa yang kita suka.

“Saya pun tak tahu kenapa orang asyik kata saya nak berkahwin, mungkin kapsyen saya di hantaran Instagram, berbaur ‘loving’. Ia disebabkan saya mencintai diri saya,” katanya.

Dalam pada itu, Wany berkata sudah tentu dia memikirkan soal kahwin namun masih menanti waktu yang tepat serta meminta peminat mendoakan yang terbaik buatnya.

“Semua orang yang belum berkahwin mahu ke arah itu. Tapi nak kata tahun ini, tak tahulah, kita tengok jodoh saya sampai bila. Doakan yang terbaik buat saya sebab setiap orang mahu kahwin dan begitu juga dengan saya,” katanya.

Terdahulu, foto dikongsikan Wany di Instagtam memaparkan jari yang menunjukkan simbol bentuk ‘mini love’ mencetuskan spekulasi apabila ramai peminat mengucapkan tahniah.


‘Bau Kedai’ Lagi Weh! Sini Jer Tempat Shopping Baharu ‘Ngam’ Untuk Pergi

Kalau bab bershopping, memang ramai yang suka. Tak ada duit pun tiba-tiba boleh ada duit kalau ada promosi barang murah-murah. Betul tak? Tak tahulah anda macam mana, tapi kalau kami, bershopping tu memang tak boleh bawa bincang, haha!

Bukan setakat barang barang branded jer, barang-barang borong, barangan cenderahati, barang sukan atau apa sahaja, kalau sampai tempat shopping yang kena dengan jiwa, memang tak pergi ke tempat lain dah. Setuju?

Alang-alang kita bercerita tentang tempat shopping ni, kami ada port baharu yang tepat untuk anda terjah sebelum Tahun Baharu Cina nanti. Haa, kalau masuk sini mesti lupa jalan pulang, haha!

Sports Direct baru buka kedai baharu mereka di pusat beli-belah Sunway Pyramid yang akan beroperasi dari jam 10 pagi hingga 10 malam! Wahhh, menarik kan? Macam yang anda tahu lah, Sports Direct ini ada menjual pelbagai barangan branded sukan di bawah satu bumbung sahaja!

Bukan itu jer, anda kena check out juga kedai fesyen sukan baharu USC dari Sports Direct ini gais. Baju sukan bukan sekadar untuk bersukan jer, anda nak menggayakannya pun boleh. Jadi, anda kena tengok tau.

Apa yang paling umph, dorang ada buat promosi kaw-kaw sempena pembukaan kedai baharu mereka kali ini. Tak percaya, haa anda baca lebih lanjut tentang promosi yang kami selongkarkan ini khas untuk anda.

Okay, yang ini memang anda kena datang dan grab peluang keemasan ini. Promosi yang dorang buat hanya pada 22 Januari sahaja! Kalau anda datang 23 Januari memang tak valid dah, jangan menangis tepi bucu katil sudah lah yer.

Baucar Hadiah Sukan secara langsung RM50 secara percuma akan diberikan kepada 100 pengunjung pertama yang beratur dalam barisan. (Mengikut terma & syarat, berumur 15 tahun ke atas) Tak perlu sebarang pembelian. Anda boleh menggunakan RM50 dengan segera.

Kasut untuk larian, Adidas Supernova dan Adidas Alphatorsion yang asalnya berharga RM450, hanya tinggal RM99 sahaja. Kasut ini memang sangat selesa kerana mempunyai kusyen yang sangat selesa kepada pelari. Awas! Terhad 1 pasang kepada 1 pelanggan sahaja.

Selain itu, tudung Puma tinggal hanya RM19 sahaja. Bola sepak pun hanya RM9 sebiji terhad 1 pelanggan 1 pcs. Murah giler weh. Rugi kalau korang tak datang terjah.

Untuk promosi seterusnya, hanya valid 2 hari sahaja tau iaitu bermula 22 Januari sehingga 23 Januari. Anda check list di bawah:

1. Under Armour gymsack hanya RM29 sahaja
Anda boleh bawa semua barang keperluan anda untuk ke gim atau latihan anda hanya dalam satu beg jer. Mudah dan fleksibel.

2. Beg galas Puma hanya RM39 sahaja
Beg ini sesuai juga untuk anda outing atau pun ke sekolah.

3. Ransel Karrimor (35 liter)
Bagi anda yang suka hiking, beg galas ini cukup mampu untuk perjalananan mendaki atau mengembara anda.

4. Kasut lari: Adidas Show the Way hanya RM99, manakala kasut Puma 90s Runner pula hanya RM139.

5. Kasut badminton Li-Ning pada harga RM99 sahaja. Fuh, inilah masanya untuk anda kembali beraksi ke gelanggang badminton.

6. Kasut court Adidas hanya RM149, ini baru rupa asli Adidas tau. Anda wajib ada satu!

7. Kasut hiking Karrimor hanya RM129 sahaja, bagus untuk trip hiking harian.

8. Beg makan tengah hari terma Igloo RM9 sahaja, pergh biar betul. Kalau harga asalnya RM49 tau, serius murah.

Jadi, anda jangan lepaskan peluang untuk merebut semua barangan sukan yang kami list kan ini. Jomlah kembali beraksi. Alang-alang barang sukan pun tengah ada promosi di Sports Direct ni kan. Barulah kekal sihat kalau kita menjalani kehidupan yang sihat. Betul tak?

Mengikut terma & syarat. *Semua promosi sah selagi stok masih ada

Anda jangan ingat dah habis yer, ada lagi! Untuk promosi selama 3 hari bermula 21 Januari hingga 23 Januari ni pula, anda boleh tengok di bawah, excitednya weh!

1. Baucar Beli-belah RM10 percuma apabila anda Snap & Share di media sosial anda! Lah, mudah macam ni pun dah boleh dapat baucar RM10. Wajib share ni. Hehe.

2. Baju-T Puma 3 helai dengan harga RM99 sahaja! Biasanya ia dijual pada harga RM99 untuk 2 helai. Jangan lepaskan promosi besar ini tau!

3. Beli 1 PERCUMA 1!: Jersi dan seluar pendek Under Armour beli 1 PERCUMA 1 bermula dari RM69, boleh dapat top dan bahagian bawah set Under Armour!

4. Beli 1 PERCUMA 1 jaket fleece Gelert: Bermula dari RM49 untuk mendapatkan 2 helai jaket bulu!

Bukan setakat promosi gila ni jer, akan ada aktiviti menarik pada 21 Januari hingga 6 Februari nanti tau.

Dapatkan peluang untuk memenangi jam tangan Apple, jam tangan Garmin, fon telinga JBL atau hadiah misteri lain dengan perbelanjaan minimum RM188 untuk produk Puma, akan mendapat token untuk bermain mesin layan diri tu nanti. Mana tahu rezeki anda nanti kan?

– Belanja RM188 dengan mana-mana produk Under Armour, PERCUMA sebuah beg galas Under Armour.

– Beli mana-mana kasut / pakaian New Balance, PERCUMA 1 Botol Air New Balance.

– Belanja RM288 & ke atas dengan mana-mana kasut / pakaian Asics dalam USC, PERCUMA 1 beg sandang Asics yang bergaya.

Putar untuk memenangi beberapa hadiah percuma daripada Sports Direct sambil-sambil anda membelanjakan RM150.

Haa. amacam anda? Menarik dan tertarik tak Promosi sempena pembukaan kedai baharu Sports Direct di Sunway Carnival ini? Jom sama-sama share artikel ini dan hebohkan pada kawan-kawan dan juga saudara-mara anda tu. Syiok habis! Jangan lupa juga untuk explore new sport fashion di USC dari Sports Direct juga tau.

Promosi Pembukaan Kedai Baharu Sports Direct
Tarikh: 21 Januari – 23 Januari 2022
Waktu Operasi: 10pagi – 10malam
Lokasi: Lot G1.PT.10 & UG.PT.10.
Ground Floor & Upper Ground Floor,
Sunway Pyramid Mall ,
No:3 Jalan PJS 11/15,
Sunway City, 47500 Selangor, Malaysia.

Facebook: Sports Direct dan USC Fashion Malaysia
Instagram: Sports Direct dan USC Fashion Malaysia.


Siti Saleha Mohon Diberi Ruang Untuk Bertenang

Disahkan bercerai talak satu baru-baru ini, pelakon Siti Saleha mengucapkan terima kasih atas keprihatinan orang ramai terhadapnya.

Terharu dengan setiap sokongan diberikan kepadanya, Saleha berkata takdir yang tertulis untuknya adalah aturan terbaik dari Allah.

BACA: “Dua Berita Duka Dalam Sehari, Datuk Meninggal & Suami Lafazkan Talak”

“Assalamualaikum. Pertama sekali, terima kasih tidak terhingga untuk kata-kata sokongan yang indah, ingatan dan doa pada waktu penuh dugaan ini.

“Saya menghargai setiap satu dan anda semua. Kita hanya mampu merancang tapi pada pengakhirannya, Allah lebih tahu yang terbaik,” katanya.

Dalam pada itu, Saleha turut meminta kepada orang ramai agar dirinya diberi ruang untuk pulih serta bertenang buat masa sekarang.

“Saya harap jasa baik semua untuk menghormati dan memberikan saya masa serta ruang untuk memproses dan pulih, insyallah. Terima kasih atas sokongan dan kasih sayang tidak terhingga kamu semua,” katanya.

Rumah tangga Saleha hanya mampu bertahan selama empat tahun selepas disahkan bercerai talak satu dengan suaminya, Ahmad Lutfi.


Pernah Tiga Kali Keguguran, Syatilla Melvin Doa Bayi Dikandung Sihat

Pernah mengalami keguguran sebanyak tiga kali sebelum ini, pelakon Syatilla Melvin berkata pengalaman itu memberi impak mendalam buat dirinya.

Kini sedang hamil lima bulan, Syatilla berkata apa yang berlaku sebelum ini mengajar dirinya supaya lebih menjaga tingka laku.

BACA: Syatilla Loya Tengok Rumah Sendiri, Shaheizy Sam Mengidam Roti Bakar

“Saya pasti setiap wanita yang pernah berdepan dengan keguguran pasti sentiasa teringat akan perkara itu. Jadi, bila ada rezeki hamil lagi, saya doa moga anak dalam perut dalam keadaan baik hinggalah proses bersalin.

“Apapun semuanya berbalik kepada cara pemikiran kita sendiri. Saya ada berkongsi rasa gusar dan takut ini dengan suami.

“Namun, kita hanya mampu berserah kepada-Nya. Apa-apa jadi pada saya tak apa, janji anak yang dikandung ini sihat. Itu yang penting bagi saya sekarang. Janin sudah terbentuk, dapat rasa dia bergerak,” katanya.

Sebelum ini mengalami alahan pelik apabila tidak boleh bau rumah sehingga terpaksa menginap di hotel, Syatilla berkata alahannya itu semakin berkurangan.

“Sebelum ini pun terpaksa ‘check in’ hotel sebab tak boleh bau rumah dan sebagainya. Rasa macam ‘serabut’, gelisah. Saya sendiri tak tahu bagaimana nak jelaskan. Hanya yang lalui akan lebih faham.

“Sekarang bila masuk trimester kedua ini, alahan makin berkurangan. Saya dan suami tak kisah soal jantina anak. Memadai dia sihat sempurna seadanya sudah bersyukur. Kami sudah ada sepasang, jadi Allah nak bagi lagi rezeki zuriat kami terima,” katanya.


Zarina Anjoulie Idam Bawa Watak Ustazah

Pelakon sensasi Zarina Anjoulie berkata jika diberikan peluang atau pun ditawar berlakon, dia teringin untuk membawakan watak seorang ustazah.

Menurut Zarina, dia mahu mengelak stereotaip dan dia pasti bahawa penonton pasti teruja untuk melihatnya membawa watak lain daripada yang lain.

BACA: Zarina Anjoulie Sound Balik Netizen Tegur Haram Buat Sedut Lemak

“Kalau ditanya watak yang ingin saya bawakan, sebenarnya saya mengidamkan nak bawa watak seorang ustazah. Bagi saya ia sesuatu yang cukup menarik dan pasti penonton juga teruja nak tengok saya bawa watak sedemikian.

“Kalau kebanyakan pelakon wanita mahukan watak yang perlu tampil cantik atau anak orang kaya, apa salahnya saya cuba tampilkan kelainan dengan watak sebegini,” katanya.

Membintangi filem Hantu Kuat Ketawa arahan Mawi yang bakal ditayangkan di Astro First pada 27 Januari ini, Zarina mengakui banyak menerima tawaran berlakon namun terpaksa menolak atas sebab tertentu.

“Memang dah lama saya tak berlakon dan banyak tawaran yang saya tolak kerana tidak boleh jauh dengan anak.

“Sedangkan kebanyakan penggambaran perlu dilakukan di luar Kuala Lumpur dan Nilai. Namun, saya sedia mempertimbangkan sebarang tawaran sekiranya ada,” katanya.


PU Riz, Neelofa Mahu Besarkan Anak Ikut Cara Islam & Sederhana

Bakal menimang cahaya mata sulung tidak lama lagi, pendakwah terkenal, PU Riz berkata dia dan isterinya, Neelofa mahu besarkan anak mereka secara bersederhana.

PU Riz juga tidak menafikan anak yang bakal dilahirkan nanti akan turut terkena tempias populariti yang dimilikinya dan isteri.

“Tidak boleh cakap tak terkenal sangat sebab ibu bapanya dikenali. Kalau boleh tak mahulah terlalu popular, biarlah semuanya bersederhana,” katanya.

Dalam pada itu, PU Riz berkata dia mendidik anaknya itu mengikut ajaran Islam serta berharap zurait mereka itu dapat membesar dengan cara Islam.

“Jika berbicara tentang kemasyhuran, boleh jadi kebaikan dan keburukan. Dalam Islam, dipanggil sebagai wasatiyyah iaitu pertengahan atau sederhana. Kami berharap anak yang bakal lahir ini dapat membesar dan dididik dengan cara Islam,” katanya.

Terdahulu, Neelofa berkata dia akan menyambut kelahiran anak pertama mereka itu dijangka pada bila-bila masa serta berharap dapat melahirkan zuriat secara normal.


16 Tahun Jadi Artis, Fasha Sandha Tak Pernah Lewat Ke Set Shooting

Tak sangka rupanya sudah 16 tahun Fasha Sandha bergelar anak seni dan pelakon itu kini berada dalam kelas tersendiri sebagai artis gred A dalam kalangan peminat.

Disiplinnya yang tinggi dalam menguruskan masa antara sebab Fasha masih lagi bertahan. Malah, Fasha berkata dia tidak pernah lewat ke set penggambaran sepanjang 16 tahun.

BACA: Fasha Sandha, Suami Tak Gemar Tayang Kebahagiaan Berlebihan Di Media Sosial

“Alhamdulillah, saya tidak pernah lewat walaupun sekali sepanjang 16 tahun berkarier. Mungkin kerana saya bermula sebagai seorang model. Ketika itu, kebanyakan kerja bermula sekitar 4, 5 pagi. Orang sedap tidur kami sudah mula betugas.

“Jadi, mungkin sudah terbiasa dan terbawa-bawa sampailah sekarang. Saya suka bermula awal pagi. Walaupun saya pulang lewat macam mana pun, saya tetap akan bangun awal,” katanya.

Dalam pada itu, Fasha juga mahukan pelakon Elisya Sandha turut menjaga disiplin serta sentiasa menasihati adiknya itu supaya tidak berlagak diva.

“Saya selalu nasihatkan adik saya supaya sentiasa menjaga disiplin sebab kalau apa-apa berlaku, nama saya juga yang akan terjejas.

“Saya juga tegaskan kepada Elisya supaya tidak berlagak diva di set penggambaran dan sentiasa baik dengan kru. Kalau ada rezeki lebih, belanjalah mereka makan. Hal ini bukan sahaja memudahkan kerja, malah ia merupakan resipi untuk disenangi orang sekeliling,” katanya.


“Saya Maafkan Mawar, Mungkin Dia Terlalu Emosi…”

Sejak semalam hangat diperkatakan mengenai pelakon Fizo Omar dan bekas isterinya, Mawar Karim selepas usahawan itu memuat naik gambar anaknya keseorangan di taman tema baru-baru ini.

Susulan perkongsian tersebut, Mawar dikecam teruk oleh netizen berikutan sekeping foto yang diterimanya daripada individu yang dirahsiakan identitinya.

BACA: “Tak Logik Kalau Saya Tinggalkan Anak Seorang Diri” – Fizo Omar

Memetik portal OhBulan, Fizo berkata dia mengakui simpati dengan nasib bekas isterinya yang teruk dikecam netizen serta sudah memaafkan tindakan Mawar.

“Saya kesal apabila keluar dakwaan ini dari pihak satu lagi. Ini menyebabkan Mawar teruk dikecam netizen. Saya sebenarnya tidak dikecam kerana saya tidak ambil peduli dan sangat sibuk dengan perniagaan.

“Ramai netizen yang ‘bantai’ Mawar. Jadi, apabila orang kongsi dengan saya Mawar dikecam, saya simpati dengannya. Apa pandangan dia, saya hormati. Saya maafkan Mawar.. kerana mungkin dia terlalu beremosi atau mungkin ada salah faham,” katanya.

Dalam pada itu, Fizo turut meminta netizen supaya berhenti mengecam bekas isterinya kerana walau apa pun terjadi Mawar tetap ibu kepada anak mereka.

“Saya harap netizen jangan buat andaian dan persepsi. Janganlah menghukum dan mengecam dia. Kita bersangka baik dengan semua perkara. Macam mana pun, dia tetap emak kepada anak saya,” katanya.

Terdahulu, Mawar ada memuat naik video Maryam ada menyebut perkataan ‘trouble’ dan ‘sad’ ketika ditanya selepas pulang bercuti dengan bapanya.


“Kalau Shuib Tak Nak, Sah-Sah Saya Pun Tak Nak Shuib Juga”

Sebelum ini, jutawan kosmetik Datuk Seri Vida berkata dia tidak menolak seandainya bercinta dengan Shuib Sepahtu apatah lagi pelawak itu mempunyai ciri-ciri lelaki idamannya.

Bagaimanapun, lain pula buat Shuib yang mengatakan ti9dak mungkin mereka akan bercinta serta mengakui selesa berkawan dengan Vida atas urusan perniagaan makanan yang diusakan bersama.

Berlapang dada apabila hasrat untuk berjodohan dengan Shuib seperti ditolak, Vida berkata dia mendoakan agar pelawak itu bertemu pengganti yang sesuai.

“Tidak mengapa, kita ‘move on’ sahajalah. Kalau Shuib tak nak (berjodohan dengan saya), dah sah-sah, saya pun tak nak juga.

“Namun, saya mendoakan yang terbaik buat Shuib sekeluarga agar bertemu pengganti sesuai mengisi posisi isteri dan paling penting, ibu buat anak-anaknya,” katanya.

Dalam pada itu, Vida berkata meskipun tidak berjodohan namun dia berharap hubungan baik antara mereka tetap terjalin serta menghormati keputusan Shuib.

“Saya tak mahu disebabkan isu ini hubungan kami sebagai kawan menjadi keruh. Saya kenal benar Shuib, termasuk arwah isterinya.

“Saya menghormati hasrat dan keputusannya dan sebagai seorang wanita, saya tetap meneruskan kehidupan seperti biasa.

“Banyak lagi perkara yang saya boleh lakukan dan kecapi bersama atau tanpa lelaki bernama suami. Cuma pesan saya, anak-anak memang perlukan kasih sayang seorang ibu dan saya percaya, anak-anak Shuib juga begitu,” katanya.


Imej Heliza Helmi Di Majlis Resepsi Bollywood Dipuji Sopan, Tak Over

Selepas dua minggu bergelar pasangan suami isteri, Datin Seri Heliza Helmi dan suaminya, Datuk Seri Mahadi BZ sekali diraikan dalam majlis resepsi sebelah pihak lelaki di Penang pula.

Lebih menjadi perhatian, majlis resepsi kali ini bertemakan Bollywood. Pasangan itu dilihat segak dan cantik dengan busana berwarna merah.

Momen majlis resepsi itu turut dikongsikan oleh seorang pereka fesyen tanah air, Eja Shahril di aplikasi TikTok miliknya.

Menerusi video dikongsikan, pasangan itu tetap diraikan dengan alunan selawat ke atas nabi ketika memasuki dewan dengan kehadiran kenalan dan ahli keluarga.

Rata-rata netizen memuji penampilan Heliza yang tetap sopan dan tidak perlu berlebihan namun tetap kelihatan cantik meskipun bertemakan bollywood.

Terdahulu, pasangan itu bernikah di Masjid Tuanku Mizan Zainal Abidin, Putrajaya. Pada majlis pernikahan itu, Heliza menerima mas kahwin berupa sebentuk cincin dan senaskhah al-Quran.


“Kadang Rasa Diri Macam Lego Bila Orang Sibuk Jodohkan Saya”

Pelawak Shuib Sepahtu menganggap dirinya seperti alat mainan Lego apabila sering dikaitkan dengan ramai wanita sejak pemergian isteri tercinta, Allahyarham Siti Sarah.

Tidak mampu menutup mulut orang atas apa yang berlaku, Shuib bagaimanapun berharap orang ramai tidak memperkatakan secara berlebihan kerana dia tidak mampu meramal masa depan.

“Saya tidak boleh tutup mulut orang bercakap pasal saya… Mungkin orang di luar sana mengambil berat.

“Selepas hampir enam bulan Sarah pergi, orang sudah mula beralih kepada cerita kahwin. Saya tidak boleh halang orang daripada bercerita pasal kahwin, tetapi janganlah berlebihan cakap benda yang saya tidak tahu bagaimana (masa depan).

“Kadang-kala rasa diri seperti Lego apabila orang sibuk menjodohkan saya dengan beberapa wanita,” katanya.

Ditanya mengenai spekulasi netizen yang mahu menjodohkannya dengan Siti Nordiana, Shuib mengakui terkejut apatah lagi dia tidak pernah mempunyai nombor telefon penyanyi itu.

Malah, bapa kepada empat cahaya mata itu juga terkejut apabila turut diakitkan adik kepada penyanyi Heliza Helmi iaitu Hazwani.

“Saya sangat terkejut apabila dikaitkan dengan Siti Nordiana. Kami pernah berjumpa dua kali dalam program hiburan. Saya tidak pernah menghubungi atau memiliki nombor telefonnya.

“Mengenai Hazwani pula, saya tidak pernah berjumpanya. Jadi, macam mana pula kami boleh dikaitkan?” katanya.

Terdahulu, Shuib mengakui sedang mengenali wanita lain. Bagaimanapun, Shuib berkata hubungan itu masih terlalu awal dan dalam fasa berkawan serta menyerahkan soal jodoh kepada Allah.


“Janna Nick Bercuti Di Luar Negara Dengan Boyfriend Tidur Bilik Asing-Asing Ke?”

Baru-baru ini, pelakon dan pengacara Janna Nick ada berkongsikan gambar dan video percutiannya di luar negara bersama kekasih, Dini Schatzmann.

Menerusi video tersebut, Janna membuat kompilasi mereka berdua beberapa di beberapa lokasi di luar negara sambil menari.

Namun, lain pula yang ditanyakan netizen apabila ada yang bertanyakan sama ada Janna dan Dini tinggal di bilik berasingan selama bercuti di luar negara itu.

“Kehulu kehilir, mampu menikah tapi tak menikah. Allahu hati-hati jangan sampai Allah murka,” tulis seorang lagi netizen.

“Tidur sekali ke pergi travel? Ke bilik asing-asing,” tulis seorang lagi netizen.

Bagaimanapun, seorang pengguna Instagram menggunakan nama @kissyanick tampil membalas beberapa komen memaklumkan Janna dan Dini ke luar negara bersama pasukan produksi seramai 16 orang.

Ada sahaja netizen ni, kongsi video berdua pun terus dah buat spekulasi macam-macam pasal Janna Nick.


Mawi Bukukan Kisah Suka Duka, Harap Dapat Jadi Sumber Inspirasi

Sebut sahaja nama Mawi atau nama sebenarnya Asmawi Ani, pasti ramai masih ingat lagi dengan fenomena Tsumawi yang pernah tercetus suatu masa dahulu menerusi program realiti Akademi Fantasia.

Namun, disebalik populariti dikecapinya sebelum ini, ramai tidak tahu cabaran dan dugaan yang dilalui oleh penyanyi itu.

Bagaimanapun, Mawi berkongsikan kisah suka sepanjang bergelar anak seni menerusi buku autobiografi berjudul Mawi Dalam Lautan Manusia.

“Saya kongsi kisah suka duka sebelum dan selepas menyertai Akademi Fantasia. Orang nampak hanya luaran sahaja, mereka tidak tahu apa yang telah saya lalui selama ini.Populariti itu memang indah, tetapi banyak ujian yang terpaksa saya tempuh,” katanya.

Dalam pada itu, penyanyi dan penyampai radio berusia 41 tahun itu berharap buku itu dapat menjadi inspirasi buat mereka yang mahu menceburi bidang seni.

“Ada sedikit saya ceritakan tentang gosip sebelum ini. Jika rasa perlu diceritakan saya tulis. Kita tidak boleh harap seperti apa yang kita impikan. Orang hanya melihat perkara indah sahaja dalam dunia glamor.

“Ramai yang nak jadi artis popular, jadi dengan buku ini boleh beri sedikit panduan sebagai persediaan,” katanya.

Mawi berkata lagi, dia mengambil masa setahun untuk menyiapkan buku tersebut dengan bantuan rakan yang mahir dalam bidang penulisan.


Menghitung Hari Nak Bersalin, Neelofa Akui Gementar

Bakal menimang cahaya mata sulung tidak lama lagi, selebriti popular, Noor Neelofa mengakui gementar bakal melalui proses bersalin.

Kata Neelofa lagi, dia dan suami, PU Riz sudah pun membuat persediaan bagi menyambut kelahiran anak pertama mereka itu dijangka pada bila-bila masa.

“InsyaAllah dalam masa terdekat saya akan melahirkan anak sulung ini. Kata orang tengah menghitung hari. Dekat dah ni bila-bila masa saja. Saya akui gementar menanti proses ini. InsyaAllah saya mahu kelahiran normal jika semuanya baik-baik sahaja.

“Daripada segi persiapan kena belajar banyak perkara. Saya baca buku-buku dan bertanya pada orang. Barangan baby pun semua dah siap,” katanya.

Dalam pada itu, Neelofa turut memohon orang ramai mendoakan agar proses kelahiran dipermudahkan dan berhalan dengan lancar.

“Saya bakal melahirkan anak ini di Kuala Lumpur sahaja..terima kasih kepada yang mendoakan kelahiran saya. Minta doakan semoga segalanya dipermudahkan.

“Rupanya bukan senang nak jadi seorang ibu merasai pengalaman mengandung dan melahirkan…itu satu perjalanan yang cukup berbeza,” katanya.

Neelofa dan PU Riz atau nama sebenarnya Haris Mohd Ismail atau PU Riz mendirikan rumah tangga pada 27 Mac tahun lalu.


“Dua Berita Duka Dalam Sehari, Datuk Meninggal & Suami Lafazkan Talak”

Sah bercerai talak satu semalam dengan suaminya, Ahmad Lutfi Azhar semalam, Siti Saleha berkata dia turut menerima berita duka apabila kehilangan datuknya.

Memetik laporan BH Online, Saleha berkata dia mengakui bersedih dan bukan mudah untuknya menerima hakikat keruntuhan rumah tangga.

Kata Saleha, dia menerima dua berita sedih dalam satu hari dimana datuknya yang yang menetap di United Kingdom (UK) meninggal dunia akibat serangan jantung.

“Saya tetap sedih walaupun memfailkan perceraian itu. Saya hanyalah manusia biasa… Perceraian bukanlah sesuatu yang mudah untuk saya hadapi.

“Kebetulan pagi semalam, saya mendapat perkhabaran datuk yang menetap di United Kingdom (UK) meninggal dunia akibat serangan jantung. Kemudian bekas suami pula lafazkan talak. Bermakna ada dua berita duka yang saya terima, semalam,” katanya.

Dalam pada itu, Saleha berkata dia reda perkahwinan yang dibina selama empat tahun sudah pun berakhir dan masih boleh berkawan baik meskipun sudah tidak lagi bergelar suami isteri.

“Walaupun sedih kerana pengakhiran perkahwinan kami tidak seperti yang diharapkan, saya reda dan anggap tiada jodoh antara kami.

“Walaupun sudah tidak lagi hidup bersama, kami masih boleh berkawan baik. Saya tetap ada untuknya pada bila-bila masa jika diperlukan.

“Tidak perlu hendak dendam. Lagipun, kami bercerai cara baik… Doakan saja yang baik-baik untuk kami,” katanya.

Saleha dan Ahmad Lutfi mendirikan rumah tangga pada 28 Julai 2018 dan perkahwinan mereka tidak dikurniakan cahaya mata.


“Tak Logik Kalau Saya Tinggalkan Anak Seorang Diri” – Fizo Omar

Sejak tengah hari tadi hangat diperkatakan mengenai dakwaan usahawan terkenal, Mawar Karim seolah mengatakan bekas suaminya, Fizo Omar mengabaikan anak mereka, Wan Maryam ketika bercuti di Johor baru-baru ini.

Menjawab tuduhan tersebut, Fizo berkata dakwaan tersebut tidak masuk akal seta memberitahu kesemua permainan itu direka untuk kanak-kanak dan tidak mungkin jika anaknya dibiarkan bersendirian.

BACA: Mawar Karim Terkejut Maryam Cakap ‘Sad’ Selepas Pulang Bercuti Dengan Fizo Omar

“Saya bawa anak ke taman tema tersebut yang sememangnya tempat kanak-kanak dan logik ke kalau nak tinggalkan dia seorang diri?

“Kami pergi ke sana seramai tujuh orang dan masuk akal ke kalau dia dibiarkan seorang diri, manakala kami semua sibuk bermain?” katanya.

Kata Fizo lagi, dia tidak akan membalas sebarang kenyataan yang dikeluarkan oleh bekas isterinya bagi mengelakkan salah faham serta tidak mahu mengeruhkan lagi keadaan.

Dalam pada itu, Fizo berkata dia tidak akan mengabaikan anaknya apatah lagi Maryam sememangnya rapat dengannya. Malah, anaknya itu juga sangat rapat dengan isteri, Fazeera.

“Sebagai bapa, saya tidak akan abaikan anak sendiri sedangkan Maryam sangat rapat dengan saya. Saya nak ke tandas pun dia nak ikut saya. Dia juga sangat rapat dengan isteri saya, Fazeera Nazri Aziz yang dipanggil sebagai ummi.

“Jadi benda ini pun memang tak maksud akal dan itu pandangan dia, apapun janganlah terus menghentam dia,” katanya.

Terdahulu, Mawar ada memuat naik perkongsian di Insta Story memberi bayangan percutian anaknya bersama Fizo tidak seindah seperti ditayang di media sosial.

Malah, Mawar turut kecewa apabila anaknya itu menyebut perkataan sad (sedih) selepas pulang bercuti dengan bapanya.


Diminta Buat Ujian DNA, Ryzal Ibrahim Nak Saman Netizen?

Baru-baru ini perkongsian personaliti media sosial Ryzal Ibrahim menjadi perhatian ramai apabila seorang netizen memintanya untuk membuat ujian DNA terhadap anak perempuannya Rina.

Berkongsikan komen netizen itu di Insta Story, individu tersebut mengatakan wajah bayi berusia tiga bulan itu langsung tidak sama dengannya.

BACA: Dipaksa Berpantang Ikut Adat Melayu, Ryzal Ibrahim Mohon Hormati Maryam

Tidak hanya berdiam diri, Ryzal berkata dia mungkin akan mengambil tindakan undang-undang memandangkan mungkin kurang berkesan jika perkara itu dilaporkan kepada pihak Suruhanjaya Komunikasi dan Multimedia Malaysia (SKMM).

“Nak kira macam mana ya? Kalau lapor SKMM tak berkesan, kita hantar surat cinta peguam,” tulisnya.

Sementara itu, dalam satu lagi perkongsian Ryzal menyifatkan kenyataan tersebut adalah fitnah dan memaklumkan berjaya menjejaki lokasi individu berkenaan.

“Dia fitnah anak saya perlu buat DNA atau dalam erti kata lain, anak orang lain bukan anak saya. Tak perlu sembunyi nama, kami dapat URL profile sudah cukup untuk jejak lokasi,” tulisnya.

Terdahulu, Ryzal berkahwin dengan wanita warga Korea Selatan yang dikenali sebagai Maryam pada 15 Ogos 2019. Pasangan itu juga baru menimang cahaya mata sulung diberi nama Rina pada pada Oktober tahun lalu.


“Mustahil Nak Berpantang Penuh Zaman Ni, Mat Saleh Mana Ada Pantang”

Seperti sudah menjadi kebiasaan, wanita Melayu yang baru sahaja melahirkan cahaya mata pasti akan melalui proses berpantang dimana segala pergerakan dan pemakanan akan terbatas.

Bagaimanapun, seiring dengan peredaran zaman tidak semua wanita melalui proses berpantang seperti itu dan ‘rela’ untuk duduk diam sahaja di rumah selama sebulan.

BACA: Vivy Yusof Ditegur Baru 10 Hari Berpantang Dah Kembali Bekerja

Perkara itu turut dirasi oleh usahawan terkenal, Vivy Yusof dimana dia berkongsikan kembali momen melalui proses berpantang ketika melahirkan cahaya mata sebelum ini.

“Setiap kali bersalin, saya beritahu Fadza ‘Ok I’m gonna do it correctly this time’. Dia hanya menganggu walaupun dia tahu perkara itu tidak akan berlaku. Saya sangat degil,” katanya.

Kata Vivy lagi, dia bukan tidak mahu berehat dengan betul tetapi tidak tahan dengan cabaran untuk terus duduk di rumah.

“Kehidupan saya sentiasa ‘go go go’ sehingga saya sukar untuk duduk di rumah dan tidak bekerja selama 30 atau 44 hari. Saya tinggal bersama CEO saya, jadi apabila mendengar dia bermesyuarat dalam talian membuatkan saya sangat fomo (takut ketinggalan) dan segera nak selesaikan setiap permasalahan yang timbul.

“Berpantang secara penuh nampaknya mustahil pada zaman ini. Bagaimana kamu hanya berehat dan duduk tanpa rasa bersalah? Tolong!” tulisnya.

Vivy mendirikan rumah tangga dengan Datuk Fadzaruddin Shah pada Julai 2012. Pasangan itu dikurniakan empat cahaya mataDaniel Azim Shah, Marian Iman Shah, Sarah Ilham Shah dan Idris Ali Shah yang baru saja dilahirkan bulan November tahun lalu.


Hamidah Wahab Kecewa Dengan Pelakon Baru, Hanya Tegur ‘Hai’ Di Set Penggambaran

Sebut sahaja nama Hamidah Wahab, pasti ramai tahu pelakon veteran itu sangat sinonim dengan drama bersiri Tanah Kubur.

Masih lagi aktif menerima tawaran berlakon, pelakon berusia 65 tahun itu berkata dia cukup faham dengan ragam dunia seni dan akan undurkan diri apabila tiba masanya nanti.

“Waktu muda saya pernah menjadi model, ketika itu saya tahu bila nak berhenti. Sebelum orang halau lebih baik perlahanlahan tarik diri.

“Dalam dunia lakonan juga sama. Sentiasa bersedia sebab kita semakin tua. Terima apa yang akan berlaku dan dorongkan diri saya ke arah yang lebih baik,” katanya.

Dalam pada itu, Hamidah turut meluahkan rasa kecewa dengan segelinti pelakon muda yang seolah-olah tidak menghargai bakat lama sepertinya. Katanya lagi, dia bukan minta disanjung tetapi cukup jika ada rasa hormat terhadap artis veteran lama sepertinya.

“Mungkin dia tidak kenal kerana saya mula aktif berlakon ketika dia belum lahir. Apabila saya datang set dia hanya tengok sahaja sehinggalah diperkenalkan.

“Jika tidak diperkenalkan hanya sekadar bertegur hai sahaja. Saya biarkan sahaja. Bagi saya suatu hari nanti mereka betul-betul belajar apa makna seorang pelakon,” katanya.


Mawar Karim Terkejut Maryam Cakap ‘Sad’ Selepas Pulang Bercuti Dengan Fizo Omar

Baru-baru ini, perkongsian usahawan Mawar Karim menjadi perhatian ramai apabila memuat naik gambar anaknya, Wan Maryan seorang diri ketika bercuti bersama bekas suami, Fizo Omar.

Bagaimanapun, ada yang mendakwa usahawan itu seakan tidak move on serta ada yang mempertikaikan tindakannya yang kini tidak lagi berkongsikan gambar bersama anak perempuannya itu.

Menerusi Insta Story, Mawar tampil menjelaskan segala tuduhan berkenaan dimana dia pernah dinasihati supaya tidak sering berkongsikan foto anaknya kerana bimbang ada pihak yang iri hati.

“Bagi saya masa dengan Maryam amat privacy juga perlu jaga kaualiti. Saya jarang share cerita pasal Maryam kerana saya pernah ditegur oleh seorang hamba Allah, jangan selalu kongsi gambar atau aktiviti anak takut banyak penyakit Ain dan hasad,” katanya.

Sementara itu, Mawar mendakwa menerima foto anaknya seorang diri di taman tema berkenaan daripada individu yang dirahsiakan identitinya.

“Bila saya tunjuk gambar Maryam sorang-sorang disitu mesti menjadi tanda tanya. Yang menghairankan saya juga apabila Maryam sendiri cakap dengan saya, ‘mummy, Maryam merajuk sikit’.

“Mungkin bagi anda perkara ini sangat remeh. Tapi bagi saya tidak. Mungkin juga awak tidak rasa, lalui perkara yang saya sedang hadapi. Hanya melihat dari jauh,” katanya.

Dalam pada itu, Mawar turut memuat naik video Maryam ada menyebut perkataan ‘trouble’ dan ‘sad’ ketika ditanya kenapa dia bersendirian di sana.

Terdahulu, Mawar berkahwin dengan Fizo pada November 2013 namun bercerai talak satu di Mahkamah Rendah Syariah Hulu Langat pada 10 Julai 2019. Hasil perkahwinan, mereka memiliki seorang anak perempuan Wan Maryam kini berusia lima tahun.

Selepas dua tahun menduda, Fizo bernikah buat kali kedua dengan bekas pramugari, Fazeera pada 21 Oktober 2021 dalam satu majlis tertutup yang diadakan di Janda Baik, Pahang.


Netizen Tegur Fizo Omar Berseluar Pendek

Baru-baru pelakon Fizo Omar ada berkongsikan gambar percutian bersama isteri, Fazeera Nazri dan anaknya Wan Maryam ke Taman tema Legoland Malaysia Resort (Legoland).

Namun, perkongsian Fizo itu menimbulkan rasa kurang senang dengan penampilannya yang dilihat mengenakan t-shirt dan memakai seluar pendek.

Di ruangan komen, rata-rata netizen menegur pelakon itu yang berseluar pendek sehingga menampakkan bahagian lutut serta mendedahkan aurat sebagai seorang lelaki Muslim.

Malah, ada yang mengatakan pelakon itu pernah menunaikan ibadah haji tiga tahun lalu sepatutnya lebih peka mengenai hal aurat.

Tidak kurang juga ramai yang terkejut dengan penampilannya itu kerana selama ini tidak pernah melihat pelakon itu berseluar pendek seperti sedemikian.

Dalam pada itu, netizen juga turut tertumpu kepada perubahan fizikal isteri pelakon itu apabila ada yang mengatakan ternampak seperti baby bump pada bahagian perut Fazeera.

Fizo dan Fazeera bernikah dalam sebuah majlis pernikahan yang diadakan secara sederhana di sebuah resort di Janda Baik, Pahang pada Oktober lalu.


Netizen Minta Henti Tanya Shuib Soal Kahwin

Baru-baru ini, perkongsian pelawak Shuib Sepahtu menjadi perhatian ramai apabila memuat naik gambarnya duduk di atas pelamin berseorangan di sebuah majlis perkahwinan.

Entri tersebut mendapat pelbagai reaksi daripada netizen yang berteka-teki siapakah wanita bertuah yang memenangi hati bapa kepada empat cahaya mata itu.

Malah, ramai yang tertanya-tanya siapa agaknya wanita yang akan duduk di sebelah Shuib di masa akan datang.

Meskipun ramai yang teruja mengenai jodoh Shuib, namun ada segelintir kurang senang serta meminta netizen supaya berhenti daripada bertanyakan soal kahwin kepada pelawak itu.

“Saya harap komen-komen ‘kahwin lagi’ perlu diberhentikan demi menjaga anak-anak dan menghormati arwah.

“Shuib nampak begitu merindui arwah dalam perkongsian dia,” komen seorang pengguna tanda beringat.

“Saya harap berhenti lah komen meminta Shuib berkahwin lagi. Jaga lah hati anak-anaknya dan arwah pun baru sahaja berapa bulan meninggal,” komen juga seorang netizen.

Terdahulu, Shuib mengakui sedang mengenali wanita lain. Bagaimanapun, Shuib berkata hubungan itu masih terlalu awal dan dalam fasa berkawan serta menyerahkan soal jodoh kepada Allah.


“Saya Janda, Tak Tahu Nak Buat Apa Dengan Duit, Saya Pergi Sedut Lemak”

Baru-baru ini perkongsian pelakon sensasi Zarina Anjoulie menjadi perhatian ramai apabila mendedahkan dia melakukan rawatan sedut lemak (Liposuction) di sebuah klinik estetik swasta.

Bagaimanapun, perkongsiannya itu menimbulkan rasa kurang senang netizen sehingga ada yang mendakwa rawatan sedut lemak yang dilakukan itu adalah haram bagi seorang Muslim.

BACA: Zarina Anjoulie Sound Balik Netizen Tegur Haram Buat Sedut Lemak

Tidak hanya berdiam diri, Zarina atau lebih mesra disapa Anju dilihat membalas kritikan segelintir kaum lelaki dengan mengatakan menonton video lucah sambil beronani juga haram dan berdosa.

Dalam pada itu, Anju berkata dia tidak terikat dengan mana-mana kontrak produk kurus serta menafikan dakwaan bahawa dia menipu dalam proses penurunan berat badan.

“Sedut lemak bukan sedut sampai 10 kilogram (kg) satu bahagian dan selepas susut berat badan kena ‘maintain’ saya masih guna suplemen.

“Kontrak saya bersama satu produk kurus sudah tamat pada minggu lepas, jadi suka hati sayalah nak sedut apa. Kalau saya menipu pengikut, baik saya diam tak buat hantaran apa-apa (di media sosial),” katanya.

Anju berkata lagi, dia mengakui sukar untuk menurunkan berat badan selepas bersalin da tiada masalah untuk berbelanja untuk melakukan rawatan tersebut.

“Sebab perut buncit lepas beranak, susah nak hilang walaupun joging dan bersenam, saya pergi sedut lemak. Saya janda, bosan duduk rumah seorang tak tahu nak buat apa dengan duit, jadi saya pergilah (buat prosedur),” katanya.


Shuk Sahar Masih Cuba Pujuk Isteri?

Rumah tangga pelawak Shuk Sahar sering menjadi perhatian ramai apabila isterinya, Rossa Serra sering berkongikan luahan hati serta mendedahkan wujudnya orang ketiga.

Sejak minggu lalu, penampilan Serra menjadi perhatian ramai apabila dilihat tampil langsing selepas berjaya menurunkan berat badan lebih 10 kilogram.

Terbaru, perkongsian Serra di Insta Story mencetus tanda tanya apabila Serra dilihat sempat mengucapkan terima kasih kepada Shuk berserta emoji love serta mengatakan anak-anak mereka turut gembira.

Sementara itu, Serra turut berkongsikan beberapa paparan mesej daripada seorang individu dipercayai daripada suaminya.

Mesej tersebut seolah memberi gambaran individu tersebut memohon maaf di atas apa yang terjadi serta meminta peluang untuk bersatu semula.

Dalam pada itu, individu berkenaan turut memintanya supaya tidak terlalu cantik sangat serta tidak melayan mesej di Instagram daripada orang yang tidak dikenali.

November tahun lalu, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


“Tak Mungkin Saya Akan Bercinta Dengan Vida”

Selepas hampir lima bulan pemergian isteri tercinta, Allahyarham Siti Sarah, pelawak Shuib Sepahtu mengakui sedang mengenali wanita lain.

Bagaimanapun, Shuib mendedahkan jutawan kosmetik, Datuk Seri Vida bukanlah individu yang sedang dikenali buat masa ini.

Kata Shuib lagi, dia bagaimanapun selesa berkawan dengan Vida atas urusan perniagaan makanan yang diusahakan bersama sejak arwah isterinya Siti Sarah masih ada lagi.

“Vida bukanlah individu yang sedang saya berkawan sekarang. Walaupun ramai yang cuba meneka dengan menamakan beberapa individu lain tapi identitinya biarlah rahsia sebab kami masih dalam peringkat perkenalan.

“Sebenarnya saya dengan Vida sudah lama berkawan sejak arwah Siti Sarah masih ada lagi. Kami sama-sama berkolaborasi menjalankan perniagaan Unagi,” katanya.

Menurut Shuib tidak mungkin mereka akan bercinta apatah lagi dia mencari individu yang sederhana serta mampu menjaga anaknya yang masih kecil.

“Tak mungkinlah saya akan bercinta dengannya. Lagipun kami berdua tak sepadan sebab dia memiliki pengaruh yang terlalu besar dan memiliki segala-galanya.

“Sementara saya mencari seseorang yang sederhana dan mampu menjaga anak-anak saya yang masih kecil sebaik mungkin,” katanya.

Jelas Shuib lagi, siapa pun wanita yang akan menjadi jodohnya nanti perlu mendapat persetujuan daripada ibu serta anak-anaknya.

“Kalau boleh soal jodoh ini saya tak mahu bercerita sangat sebab terlalu sensitif. Lagipun jodoh ini rahsia Allah. Saya boleh merancang dengan siapa yang saya nak berkawan tapi tak tahu adakah dia jodoh terbaik saya.

“Cuma andai satu hari saya terbuka hati untuk berkahwin, wanita ini perlu mendapat persetujuan daripada ibu dan anak-anak saya terlebih dahulu,” katanya.

Terdahulu, Vida berkata dia tidak menolak jika ditakdirkan bercinta dengan Shuib serta mengatakan pelawak itu mempunyai ciri-ciri lelaki idamannya.


“Doa Anak Nak Lihat Saya Sihat Termakbul”

Awal Disember tahun lalu, penyanyi Elyana memaklumkan berita gembira selepas 11 tahun berjuang melawan kanser limfoma akhirnya dia disahkan bebas daripada penyakit itu.

Elyana berkata impian dan doa anaknya, Cinta Sumayyah untuk melihat ibunya sembuh serta menjadi ibu normal seperti orang lain juga termakbul.

BACA: Bebas Kanser, Elyana Dedah Identiti Doktor Yang 10 Tahun Merawatnya

“Anak selalu harapkan saya menjadi ibu normal seperti orang lain yang tidak sakit dan menemani dia ke mana sahaja,” katanya.

Kata Elyana lagi, ketika diberikan kesakitan dia sentiasa berdoa dia mahu menjaga anaknya sehingga dewasa dan bersyukur Allah memakbulkan doanya.

“Saya selalu percaya apa yang kita fikir atau doa, kemungkinan akan terjadi. Disebabkan itu, saya memasang impian nak hidup lama untuk menemani anak-anak sehingga besar, sampailah ada yang mampu menjaganya seperti saya menjaga mereka sejak kecil. Itulah antara doa saya dan Allah SWT makbulkan,” katanya.

Dalam pada itu, Elyana berkata dia masih terasa seperti bermimpi apabila doktor memaklumkan dia sudah bebas daripada kanser.

“Sampai sekarang rasa seperti mimpi, apa yang saya doakan sudah berlaku akhirnya. Kini, barulah saya dapat rasa dan percaya frasa ‘sabarlah setiap ujian pasti akan ada pelangi di hadapan’.

“Kini perkara tersebut benar-benar berlaku dan inilah yang pelangi yang saya nanti-nantikan selepas 10 tahun bertarung dengan kanser,” katanya.

Sementara itu, Elyana memaklumkan dia masih perlu menjalani empat lagi sesi kimoterapi meskipun sudah disahkan bebas kanser.


Siti Saleha Sah Bercerai Talak Satu

Pelakon Siti Saleha akhirnya sah bercerai talak satu dengan suaminya Ahmad Lutfi Azhar di Mahkamah Rendah Syariah Klang, Selangor, hari ini.

Lafaz cerai dilakukan Ahmad Lutfi di hadapan Hakim Syarie Mohd Hairuddin Ab Karim kira-kira pukul 10.30 pagi.

Redha jodohnya dengan bekas suami hanya mampu bertahan selama empat tahun, Saleh berkata perceraian mereka itu berlaku secara baik.

“Hari ini Alahmdulillah kami sudah bercerai secara baik. Jodoh kami tak panjang, sampai di sini saja. Tiada apa saya boleh ulas cuma kami tiada kesefahaman,” katanya.

Pada 13 Oktober tahun lalu, Saleha mengesahkan dia sudah memfailkan perceraian terhadap Ahmad Lutfi.

Berita tersebut mengejutkan ramai apatah lagi pelakon itu sebelum ini tidak pernah berkongsi mengenai masalah peribadi secara terbuka di media sosial.

Saleha dan Ahmad Lutfi mendirikan rumah tangga pada 28 Julai 2018 dan perkahwinan mereka tidak dikurniakan cahaya mata.


Sharnaaz Ahmad Risau Azira Shafinaz Berjemur Tengah Panas

Hampir dua tahun bergelar duda kepada seorang cahaya mata iaitu Jebat Jayden, pelakon Sharnaaz Ahmad juga tidak terlepas dengan gosip cinta.

Tahun lalu, pelakon itu dikatakan sedang menjalin hubungan cinta dengan penyanyi dan pelakon Azira Shafinaz.

Bagaimanapun, Sharnaaz berkata mereka tidak mempunyai hubungan istimewa cuma masih dalam proses mengenali apatah lagi mahukan pasangan terbaik untuk masa depan anaknya juga.

Namun, baru-baru ini perkongsian Azira menjadi usikan netizen apabila memuat naik gambarnya sedang berada di tepi pantai.

Diruangan komen, Sharnaaz turut meninggalkan komen seakan bimbang apabila pelakon itu berjemur di tengah panas kerana kulit akan gelap.

Komen Sharnaaz itu mendapat pelbagai reaksi daripada netizen yang mengusik bapa Jebat itu yang berseloroh mengatakan kalau gelap pun Sharnaaz tetap sayang.

Terdahulu, Sharnaaz mendirikan rumah tangga dengan Nabila pada 31 Mac 2017 namun bercerai pada 9 Julai 2020. Hasil perkahwinan pasangan itu dikurniakan seorang anak lelaki, Jebat Jayden kini berusia 4 tahun.


Baru-baru ini, perkongsian Sajat atau nama sebenarnya Muhammad Sajjad Kamaruzzaman menjadi perhatian apabila memuat naik komunikasi antara dia dan juga pihak BMW Australia.

Difahamkan, ianya berkenaan pembelian kereta baharunya dan Sajat meluahkan rasa syukur serta berterima kasih kepada BMW Australia di atas pembelian tersebut.

BACA: Sajjad Beli Kereta BMW Di Australia, Aliff Syukri Puji Hebat

Perkongsian Sajat itu mendapat pelbagai reaksi daripada netizen yang mengucapkan tahniah di atas pembelian kereta tersebut.

Turut menjadi perhatian komen daripada rakan baiknya, jutawan kosmetik Datuk Seri Aliff Syukri yang turut merasa bangga serta memuji pencapaian Sajat.

Awal Januari, Sajat memaklumkan berjaya mendaftar perniagaannya di negara itu serta turut menawarkan peluang pekerjaan kepada mereka yang berminat untuk bekerja dengannya.


Yakin Syahiran Jodoh Terbaik, Uyaina Arshad Dapat Petanda Melalui Mimpi

Hampir sebulan mendirikan rumah tangga, pelakon dan pengacara Uyaina Arshad berkata dia mendapat petanda jelas Raja Syahiran adalah jodoh terbaik buatnya menerusi mimpi.

Menjawab pertanyaan pengikutnya di Insta Story, Uyaina berkata biarpun mimpi tersebut pendek sahaja namun cukup untuk menguatkan hatinya bahawa suaminya adalah pasangan yang tepat.

“Saya bersyukur sebab saya pernah dapat petanda dalam bentuk mimpi yang sangat jelas. Alhamdullilah. Dalam mimpi itu, Syahiran datang dan pegang cincin.

“Itu sahaja. Tiada perbualan. Pendek sahaja mimpinya. Tapi cukup. Cukup untuk beri saya kekuatan untuk melangkah ke fasa yang seterusnya,” katanya.

Ditanya bagaimana mengetahui seorang lelaki itu calon yang tepat sebagai jodoh, Uyaina berkata ianya soalan yang bagus kerana dia juga selalu tertanya perkara yang sama.

“Bagus soalan ni. Dulu, saya pun selalu tertanya solan yang sama. Saya sangat takut mengenai perkahwinan dan segala hal yang datang dengannya.

“Macam mana kita nak tahu dia adalah yang tepat? Terutama kalau sebelum-sebelum ini, kita pernah lalui beberapa kegagalan dalam hubungan. Buat sahabat wanita saya, tengok keikhlasan dan kesungguhan lelaki itu,” katanya.

Terdahulu, Uyaina dan Syahiran selamat melangsungkan pernikahan pada 21 Disember lalu. Uyaina dan Raja Syahiran mula berkenalan pada awal 2019 di sebuah program terbitan Astro dan Uyaina menerima rombangan merisik keluarga Syahiran pada Julai 2019.


DSV Tak Tolak Kalau Bercinta Dengan Shuib

Jutawan kosmetik terkenal, Datuk Seri Vida berkata dia tidak menolak seandainya ditakdirkan bercinta dengan pelawak, Shuib Sepahtu.

Kata Vida lagi, Shuib sememangnya memenuhi ciri-ciri lelaki idaman yang dicarinya selama ini dan mengakui pelawak itu seorang lelaki yang penyayang.

BACA: Sambut Hari Jadi Uwais, Peminat Doakan DSV & Shuib Berjodohan

“Shuib seorang lelaki yang baik dan penyayang. Saya lihat sendiri bagaimana dia melayan anak-anaknya dengan penuh kasih sayang.

“Sejujurnya saya tiada masalah untuk mengenalinya secara lebih dekat. Lagipun sebelum arwah Siti Sarah meninggal dunia kami sudah menjadi rakan kongsi untuk produk makanan Unagi.

“Malah, saya pun rapat dengan anak-anaknya. Saya selalu juga bersiaran langsung bersama anak-anak Shuib melalui Instagram ibu mentuanya. Seronok setiap kali berpeluang bersembang dengan mereka,”katanya.

Vida berkata lagi, ada yang mengatakan bahawa mereka serasi namun setiap perhubungan perlu melalui proses perkenalan dan restu daripada beberapa pihak.

“Orang luar boleh berkata apa saja, tapi hati manusia tak boleh dipaksa-paksa. Tuan empunya badan yang akan membuat keputusan. Kalau tanya saya sekarang saya tiada masalah untuk berkawan dengan Shuib,” katanya.

Sebelum ini, ada netizen yang berharap agar Vida berjodohan dengan Shuib dan menjadi ibu kepada anak-anak pelawak itu. Malah, dalam beberapa perkongsian sebelum ini dapat dilihat anak-anak arwah Siti Sarah begitu mesra dengan usahawan kosmetik itu.


ESSCOM Terus Berkeupayaan Pelihara Keselamatan Sabah

Lawatan dua hari Menteri Kanan Pertahanan, Datuk Seri Hishammuddin Tun Hussein ke Sabah diteruskan dengan mengadakan kunjungan ke Markas Angkatan Tugas Bersama 2 (MK ATB 2). Tujuan kunjungan beliau ke sana adalah untuk mendapatkan gambaran lebih jelas dan terperinci berhubung perkembangan terkini pelaksanaan ESSCOM serta situasi semasa keselamatan Sabah.

“Ini penting bukan sahaja untuk saya bersama-sama kepimpinan tertinggi Kementerian Pertahanan (MINDEF) dan Angkatan Tentera Malaysia (ATM) terus menambahbaik inisiatif-inisiatif sedia ada di bawah ESSCOM, tetapi juga mengkoordinasi perancangan ke hadapan demi memperkukuh pertahanan di negeri ini terutama di ESSZONE dengan bersandarkan bentuk ancaman semasa.”

Beliau memaklumkan dalam sesi taklimat yang diadakan bahawa pentingnya operasi keselamatan melalui ESSCOM khususnya sepanjang tahun 2021 berjalan lancar dan berkeupayaan dalam menangani ancaman-ancaman yang menjadi perhatian ESSCOM. Ia termasuklah kidnap for ransom, rompakan laut, penyeludupan, kemasukan Pendatang Asing Tanpa Izin (PATI) serta militan dan pengganas.

Untuk makluman anda, secara asasnya operasi keselamatan di bawah ESSCOM terbahagi kepada lima (5) iaitu:

i. Operasi Gasak – menghapuskan sasaran kidnap for ransom/militan, melakukan operasi di ESSZone ke atas aktiviti yang mengancam keselamatan, mensasarkan penjenayah dan penyeludup.
ii. Operasi Bersepadu – operasi skala kecil gabungan agensi penguatkuasa. Mendominasi kawasan di ESSZone yang diduduki PATI. Mensasarkan PATI, penjenayah dan penyeludup.
iii. Operasi BENTENG atau OP CEGAH PATI – di perairan Kudat, Sandakan, Semporna, Kunak dan Tawau. Menghalang kemasukan PATI.
iv. Road Check Point (RCP) – menghalang kemasukan PATI, penyeludup dan militan.
v. Penguatkuasaan Zon Perintah Berkurung – mengawal keselamatan pergerakan komuniti maritim.

Menerusi operasi-operasi berkenaan dan hasil kerjasama erat terutama antara ATM, Polis Diraja Malaysia dan Agensi Penguatkuasaan Maritim Malaysia, ESSCOM sepanjang tahun 2021 sahaja telah berjaya:

i. Merampas dadah bernilai RM3.34 juta
ii. Merampas rokok seludup dan barangan terkawal bernilai RM1.38 juta
iii. Menangkap 154 orang PATI bersama 393 buah bot
iv. Mengusir 1,407 orang PATI bersama 119 buah bot
v. Memeriksa 30,666 buah bot

Bukan itu sahaja, Hishammuddin juga ingin melaporkan kepada umum bahawa tiada rekod penculikan baharu direkodkan di kawasan ESSZONE sepanjang tahun 2021.

“Berdasarkan beberapa siri kejayaan yang saya senaraikan ini, pihak ESSCOM maklumkan kepada saya bahawa secara relatifnya, ESSZONE adalah selamat dan terkawal. Namun begitu, itu tidak bermakna ESSCOM akan mengendurkan operasinya. Sebaliknya, ESSCOM akan terus diperkukuhkan lagi dan perancangan mengenainya akan dimaklumkan kepada umum dari masa ke masa,” jelasnya.

Dalam pada itu, selain ESSCOM, ATM turut sedang dan akan terus memperkasa tahap pertahanannya di negeri ini. Ia selari dengan perbincangan beliau bersama Ketua Menteri Sabah, YAB Datuk Seri Panglima Haji Hajiji Mohd. Noor semalam yang bermatlamat memperkukuh keselamatan Sabah.

“Bagi Tentera Darat Malaysia (TDM), kita telah mengaturgerak seramai 5,044 orang merangkumi pegawai dan anggota. Mereka kini sedang ditempatkan di 3 lokasi iaitu Markas 5 Divisyen – Kem Lok Kawi, Kota Kinabalu; Markas 5 Briged – Kota Belud (kawasan tanggungjawab ialah Barat Sabah) dan Markas 13 Briged – Lahad Datu (kawasan tanggungjawab ialah Timur Sabah),” tambah beliau.

Secara ringkasnya terdapat 8 batalion menjaga keselamatan Pantai Timur Sabah ketika ini di mana 4 batalion beroperasi dan 4 batalion berpangkalan serta siap sedia untuk tangani sebarang kemungkinan.

Bagi Tentera Laut Diraja Malaysia (TLDM), kita telah mengaturgerak seramai 2,419 orang merangkumi pegawai dan anggota. Daripada jumlah berkenaan, 2,317 anggota sedang ditempatkan di Pangkalan TLDM Teluk Sepanggar manakala 102 anggota ditempatkan KD Sri Semporna.

Tambahan juga, TLDM turut telah mengaturgerak 4 unit LMS; 4 unit Patrol Vessel, 2 unit Fast Attack Craft, 1 unit Bunga Mas Lima (BM 5); 2 unit kapal selam; 5 unit Rigid-Hull Inflatable Boat (RHIB) dan 5 unit Fast Interceptor Craft (FIC) bagi mempertahankan kedaulatan perairan negeri Sabah.

“Bagi Tentera Udara Diraja Malaysia (TUDM), kita telah mengaturgerak seramai 1,283 orang merangkumi pegawai dan anggota. Mereka kini sedang berada dalam keadaan bersiapsiaga di Pangkalan Udara (PU) Labuan yang terletak di Wilayah Persekutuan Labuan.

“Dalam masa yang sama, TUDM juga telah mengaturgerak 9 unit pesawat pejuang Hawk; 4 unit Helikopter EC 725; 1 unit C130 dan radar.

“Secara keseluruhannya, terdapat 8,746 anggota ATM yang berkeupayaan melaksanakan penugasan pada setiap masa demi keselamatan negeri dan rakyat Sabah. Walaubagaimanapun, saya percaya bahawa banyak lagi perlu dilaksanakan. Tiada istilah selesa dan berpuas hati dalam perjuangan ATM,”jelas beliau.

Justeru, bagi memperkasakan lagi usaha keselamatan dan pertahanan Sabah, Hishammuddin turut memaklumkan bahawa beberapa inisiatif baharu akan dilaksanakan. Ia termasuklah:

i. Satu kem baharu bagi tentera darat akan dimulakan pembinaannya pada tahun ini di Felda Sahabat, Lahad Datu, Sabah. Perancangan mengenainya telah pun dimuktamadkan di mana RM646,156,000 telah diperuntukkan bagi melaksanakan pembinaan kem ini.

Antara tujuan utama pembangunan kem baharu ini adalah untuk memindahkan 1 batalion infantri dan unit-unit 13 Briged sebagai usaha meningkatkan lagi tahap keupayaan dan kesiapsiagaan TDM dalam menangani ancaman semasa sekaligus mengukuhkan lagi tahap keselamatan di Pantai Timur Sabah.

ii. Merancakkan semula dan memperkasakan lagi inisiatif Trilateral Cooperative Arrangement (TCA) melibatkan kerjasama angkatan tentera Malaysia, Indonesia dan Filipina bagi meningkatkan kawalan keselamatan di Laut Sulu dan Sulawesi.

Hishammuddin telah suarakan hasrat ini kepada rakan sejawat beliau di kedua-dua negara berkenaan dan mereka telah menyatakan persetujuan. Sehubungan itu, satu pertemuan peringkat Menteri Pertahanan Malaysia, Indonesia dan Filipina akan diadakan pada 27 Januari ini bagi membincangkan perancangan mengenainya.

Hasrat meningkatkan tahap keselamatan di Laut Sulu dan Sulawesi ini turut disuarakan YAB Ketua Menteri Sabah dalam pertemuan mereka pada 14 Januari lepas.

“InsyaAllah, saya akan bawa hasrat beliau semasa pertemuan bersama Menteri Pertahanan dua negara berkenaan 27 Januari ini.

“Dua inisiatif baharu yang saya umumkan hari ini hanya sebahagian. Banyak lagi perancangan khusus untuk keselamatan Sabah yang akan saya umumkan dari masa ke masa. InsyaAllah,” akhirinya.


Hishammuddin Ke Sabah, Lawat 4 Aset Terbaharu TLDM

Menteri Kanan Pertahanan, Datuk Seri Hishammuddin Tun Hussein baru-baru ini ke Sabah selama 2 hari bermula 13 Januari hingga 14 Januari untuk lawatan kerja yang meliputi 3 perkara iaitu iaitu Penerimaan Kapal Littoral Mission Ship (LMS), OPERASI MURNI (OPS MURNI) Sabah serta Agenda Keselamatan dan Pertahanan Sabah.

Lawatan tersebut termasuk melawat LMS Keempat yang merupakan aset terbaharu milik TLDM di Pangkalan Tentera Laut Diraja Malaysia (TLDM) Teluk Sepanggar, Kota Kinabalu Sabah. Beliau juga berkesempatan untuk melawat 3 buah LMS yang lain.

Untuk info anda, empat LMS yang telah disaksikan adalah LMS 1 atau Kapal Diraja (KD) KERIS, LMS 2 atau KD SUNDANG, LMS 3 atau KD BADIK dan LMS 4 yang juga paling terbaharu dinamakan sebagai RENCONG.

RENCONG dikatakan tiba di Pangkalan TLDM Kota Kinabalu pada 28 Disember tahun lalu. Penyerahan fizikal RENCONG telah dilaksanakan pada 18 Disember 2021 di Qidong, China.

RENCONG bakal melalui satu lagi detik bersejarah yang mana ia akan menerima pentaulihan pada 28 Januari 2022. Sebaik sahaja ditauliahkan, RENCONG bakal dikenali sebagai KD RENCONG seterusnya akan menyertai Skuadron LMS Ke-11 yang berpangkalan di Pangkalan TLDM Kota Kinabalu.

Sebelum ini, 3 buah LMS yang kami disebutkan di atas tadi telah pun diterima dan telah ditauliah lebih awal:

1. Pentauliahan Littoral Mission Ship (LMS) pertama TLDM iaitu KAPAL DIRAJA (KD). KERIS telah dilaksanakan di Wuchuan Shipbuilding Industry Co. Ltd. Wucang Port,
Qidong, Shanghai, China pada 6 Januari 2020.

2. Pentauliahan LMS SUNDANG iaitu Kapal LMS kedua bagi TLDM pula telah dilaksanakan di Pangkalan TLDM Kota Kinabalu (PTKK) pada 5 Mac 2021.

3. Pentauliahan LMS Ketiga TLDM iaitu KD BADIK telah turut telah dilaksanakan Pangkalan TLDM Kota Kinabalu pada 22 Oktober 2021.

Ketiga-tiga LMS tersebut telah diletakkan di bawah pemerintahan Markas Armada Timur untuk memperkasakan pengawasan maritim di Malaysia Timur.

Untuk info anda, misi utama skuadron kapal ini adalah bagi menangkis ancaman asimetri, pengawasan kawasan operasi, rondaan Zon Ekonomi Eksklusif (ZEE), tugas-tugas sokongan kepada Military Operation Other Than War (MOOTW) serta sebagai platform sokongan kepada tugasan dalam keadaan aman, konflik mahupun perang.

LMS merupakan salah sebuah daripada lima (5) kelas kapal di dalam Program Transformasi Armada 15 to 5. Kontrak perolehan 4 buah LMS ini telah dimeterai di antara Kementerian Pertahanan Malaysia (MINDEF) dengan Boustead Naval Shipyard Sdn Bhd (BNSSB) pada 23 Mac 2017 dengan kerjasama China Shipbuilding & Offshore International Co Ltd (CSOC).

Projek Perolehan ini merupakan Projek Perolehan aset pertahanan kapital yang pertama daripada negara China.

Keberadaan keempat-empat LMS di dalam negara khususnya di Pangkalan TLDM Kota Kinabalu cukup bermakna bagi TLDM. Ini kerana, ia bukan sahaja menandakan kesemua LMS telah selesai diterima oleh TLDM dalam tempoh yang ditetapkan.

Malah perkara yang lebih penting, TLDM kini boleh melaksanakan sepenuhnya perancangan mereka menerusi LMS ini khususnya di bawah Program Transformasi 15 to 5 bagi mengukuhkan lagi kawalan keselamatan di perairan negara.

Kalau anda nak tahu, LMS ini sememangnya diperolehi berdasarkan pendekatan Fit For Purpose, antaranya:
i. Direka khas untuk melaksanakan pelbagai tugas di kawasan pesisir pantai termasuklah aktiviti rondaan dan pemantauan.
ii. Mampu menjadi platform sokongan kepada Tim Quick Reaction Force (QRF) terutama di perairan Sabah Timur yang tidak dapat disokong oleh kapal-kapal TLDM kecil yang lain.
iii. Mampu melaksanakan operasi untuk tempoh 15 hari tanpa ulang bekal.
iv. Berkeupayaan untuk menampung beban sehingga 750 tan.
v. Boleh memuatkan 7 pegawai dan 38 anak kapal dalam satu-satu masa.
vi. Mampu beroperasi pada jarak 2000 batu nautika dengan kelajuan maksimum 22 knot.

Menerusi keupayaan LMS ini juga, TLDM akan manfaatkan dengan sebaik mungkin demi mengukuhkan lagi tahap keselamatan di kawasan perairan Sabah. Ini termasuklah melalui peningkatan rondaan bagi menangani kegiatan jenayah rentas sempadan seperti kemasukan Pendatang Asing Tanpa Izin (PATI) melalui jalan laut serta menangani aktiviti pelanunan.

LMS ini hanya sebahagian. Terdapat beberapa lagi perancangan khusus demi keselamatan Sabah dan akan dimaklumkan dari masa ke masa oleh Hishamuddin.

“Secara keseluruhannya, saya berpuas hati dengan keempat-empat LMS yang telah diterima oleh pihak TLDM. Bagi pihak Kerajaan khususnya MINDEF, saya merakamkan setinggi-tinggi penghargaan kepada semua pihak yang berusaha bertungkus-lumus demi memastikan perolehan LMS ini dapat disempurnakan mengikut perancangan.

“Saya secara peribadi turut mengucapkan tahniah kepada seluruh warga TLDM atas perolehan 4 buah LMS ini. Saya yakin bahawa TLDM sebagai end user yang menyuarakan hasrat untuk memperolehi LMS berkeupayaan dan telah mempunyai perancangan khusus untuk memanfaatkan sepenuhnya aset ini demi kepentingan keselamatan negara.”

Ia kemudiannya diteruskan pula dengan taklimat daripada pihak Angkatan Tentera Malaysia (ATM) serta beberapa agensi berhubung situasi banjir di negeri Sabah bersama Ketua Menteri Sabah, YAB Datuk Seri Panglima Hajiji Mohd Noor.

Bagi Ops Murni Negeri Sabah, ketika dimaklumkan oleh Ketua Menteri Sabah bahawa situasi banjir di negeri Sabah ketika ini hampir pulih sepenuhnya, namun menurut Hishamuddin kesiapsiagaan ATM untuk meneruskan kerjasama rapat dengan Kerajaan Negeri Sabah serta setiap agensi berkepentingan menerusi Operasi Murni (OPS MURNI) Negeri Sabah akan terus berada pada tahap tertinggi.

“Sejak hari pertama banjir melanda beberapa kawasan di Sabah termasuk Kota Marudu, Paitan, Beluran, Sandakan dan Telupid, anggota Tentera Darat Malaysia telah diatugerak bukan sahaja untuk membantu memindahkan mangsa banjir ke kawasan selamat terutama Pusat Pemindahan Sementara (PPS), tetapi juga menghantar barang keperluan dan makanan serta membantu penyediaan makanan di PPS.

“Dalam masa yang sama, penting untuk saya maklumkan bahawa pada ketika ini 385 anggota bersama 50 aset daripada Briged Kelima Infantri Malaysia bagi kawasan Pantai Barat Sabah dan Briged Ke-13 Infantri Malaysia bagi kawasan Pantai Timur Sabah sedang diletakkan dalam keadaan bersiapsiaga untuk diaturgerak pada bila-bila masa di negeri Sabah.

Jelas beliau, keutamaan ketika ini ialah:
i. Membantu masyarakat Sabah yang terjejas banjir untuk melaksanakan kerjakerja pembersihan pasca banjir terutama di kediaman dan infrastruktur awam.
ii. Membantu agensi-agensi berkaitan di Sabah melakukan kerja-kerja baik pulih
kemudahan termasuk jambatan sekiranya ada yang terjejas.
iii. Bersedia sekiranya berlaku gelombang ketiga banjir di Sabah.

Tekad ATM untuk bersama-sama rakyat Sabah mendepani sebarang musibah tetap teguh sejak dahulu lagi. Bukan sahaja dari sudut keselamatan tetapi juga bencana alam. Atas sebab itu, Hishamuddin juga beritahu kepada Ketua Menteri serta seluruh rakyat Sabah, jangan bimbang. ATM akan terus membantu sehingga situasi banjir di negeri ini benar-benar pulih sepenuhnya.

“Bagi pihak MINDEF dan ATM, saya ingin mengucapkan tahniah kepada Kerajaan Negeri Sabah di bawah kepimpinan YAB Ketua Menteri kerana telah berupaya mengkoordinasi perancangan menghadapi musibah banjir dengan sebaik mungkin termasuklah melalui PKOB di peringkat daerah dan negeri.

“Selain itu, saya juga ingin merakamkan setinggi-tinggi penghargaan dan terima kasih kepada semua agensi kerana berjuang bertungkus-lumus bersama ATM sejak hari pertama banjir melanda Sabah. Hasil kerjasama erat inilah, OPS MURNI ATM Negeri Sabah dapat dilaksanakan dengan lebih lancar dan tersusun. Alhamdulillah,” akhiri beliau.


Peminat Nampak Baby Bump Isteri Fizo Omar

Baru-baru gambar dan video percutian Fizo Omar bersama keluarga menjadi perhatian lebih-lebih lagi isterinya, Fazeera Nazri.

Menerusi ruangan komen foto tersebut, ada beberapa netizen mengatakan mereka ternampak baby bump pada perut isteri Fizo.

Malah, ada yang mengatakan bahagian perut isteri Fizo juga nampak lain seperti sedang berbadan dua. Tidak kurang juga ada yang mengucapkan tahniah kerana Maryam bakal dapat adik dan menjadi kakak tidak lama lagi.

Bagaimanapun, setakat ini masih tiada pengesahan daripada Fizo mengenai perkara itu. Jika benar apa yang dikata netizen semoga proses kehamilan dipermudahkan dan kandungan membesar dengan sihat.

Fizo dan Fazeera mendirikan rumah tangga pada 21 Oktober 2021 dalam satu majlis tertutup di Janda Baik, Pahang.

Terdahulu, Fizo pernah berkahwin dengan Mawar Karim pada 2013 namun bercerai pada Julai 2019. Pasangan itu dikurniakan seorang cahaya mata perempuan, Wan Maryam kini berusia 5 tahun.


“Aksi Dukung, Pegang Tangan Semuanya Berlaku Secara Spontan” – Zul Ariffin

Baru-baru ini perkongsian pelakon Zul Ariffin mengundang kecaman ramai apabila mendukung seorang wanita bertudung bagi mempromosikan satu produk.

Malah, ada yang mengaitkan mengenai dirinya yang sering menghadiri kelas agama bersama pendakwah popular, Ebit Lew yang menjadi tular di media sosial.

Jelas Zul, dia tidak pernah membuat sebarang kenyataan mengenai pembabitannya dalam dakwah serta tidak pernah mengatakan dia tidak akan berlakon mendukung wanita.

“Saya tidak pernah mengeluarkan sebarang kenyataan mengatakan saya tidak akan berlakon mendukung wanita atau akan berserban ketika berlakon.

“Saya hanya mengikut seorang individu itu, menyertai ceramah agama dan makan bersama. Namun, ada pihak yang mengeksplotasi perkara itu sehingga menimbulkan salah faham,” katanya.

Dalam pada itu, Zul berkata aksinya mendukung dan memegang tangan pengasas produk itu iaitu Farah Abdul Aziz berlaku secara spontan.

“Semuanya berlaku secara spontan, kami tidak merancang untuk menggunakan aksi dukung dan pegang tangan sebagai jalan cerita. Namun, ketika hari penggambaran semuanya berlaku secara bersahaja dan kami menyukai hasilnya.

“Ini adalah dunia bisnes, publisiti tetap publisiti. Malah, saya juga menyukai produk bengkung yang banyak membantu saya bersenam di gimnasium. Jadi, saya juga tidak mengambil masa lama untuk bersetuju.

“Senang bekerjasama dengan mereka dan saya juga menyukai produk bengkung yang dikeluarkan. Semestinya, saya mahukan sesuatu yang berkualiti kerana turut menggunakan nama saya sebagai duta,” katanya.


Mas Khan Dedah Jana Pendapatan 10 Ribu Dalam Masa 6 Jam

Baru-baru ini, pelakon Mas Khan ada berkongsikan dengan pengikutnya di Instagram mengenai kekayaan serta pendapatan yang diperolehinya.

Apa yang menjadi perhatian, pelakon berusia 28 tahun itu mendedahkan dia menjana pendapatan sebanyak 10 ribu dalam masa 6 jam selepas menyertai ilmu perdagangan.

Menurutnya, pada tiga tahun lalu dia telah membayar sebanyak RM1,000 untuk mempelajari ilmu perdagangan dan apa yang dilakukannya itu berbaloi.

Menerusi entri itu, Mas Khan turut berpesan kepada pengikutnya untuk mula belajar melabur untuk diri sendiri dahulu.

Perkongsiannya itu mendapat pelbagai reaksi daripada netizen yang mengagumi kejayaan pelakon itu serta memuji usahanya untuk mendapat apa yang diimpikan.

Sebelum ini Mas Khan dilihat ada berkongsikan di Instagram Forexcartelmy mengenai pelaburan yang disertainya. Pelakon itu turut menjalankan perniagaan chalet Mas Bro Village di Melaka dan Mas Bro Hidden Village di Lenggong, Perak.


Diva AA Masuk ICU

Pengacara terkenal dan pelakon sensasi bermulut lantang, Azwan Ali, dimasukkan ke hospital akibat keracunan makanan beberapa hari lalu.

Sempat memuat naik status di Twitter, Azwan atau lebih dikenali sebagai Diva AA berharap kesihatannya kembali pulih serta mengatakan peminat tidak perlu risau.

BACA: Diva AA Mengamuk Nasi Lemak KFC Tidak Disertakan Ikan Bilis

DIVA AA NOW ADMITTED AT ICU HOSPITAL PANTAI FOR FOOD POISONING ! NO WORRIES! SPEEDY RECOVERY ??? pic.twitter.com/cAC5ITS2Gn

“Diva AA kini dimasukkan ke Hospital Pantai kerana keracunan makanan! Jangan risau! Semoga cepat sembuh,” tulisnya.

Menerusi perkongsiannya itu, Diva AA turut memuat naik sekeping gambar yang memaparkan tangannya dimasukkan drip air.

Perkongsian Diva AA itu mendapat pelbagai reaksi daripada pengikutnya yang mendoakan agar pengacara itu diberikan kesembushan serta dipermudahkan segala urusan.

Namun, seperti sudah disangka ada juga komen negatif dilemparkan oleh netizen terhadap pengacara itu.

“Baguslah masuk hospital. Lama sikit pun tak apa. Aman dunia. Itu baru keracunan makanan, belum lain-lain,” tulis netizen.

Sementara itu, dalam perkongsian terbaru Azwan memaklumkan dia sudah pun dibenarkan keluar dari wad semalam.


“Nombor Telefon Shuib Pun Saya Tak Ada”

Tiada angin tiada ribut, baru-baru ini nama penyanyi Siti Nordiana atau Nana pula yang menjadi sebutan sehingga ada yang mengatakan sesuai untuk dijadikan isteri kepada pelawak Shuib Sepahtu.

Semuanya gara-gara sebuah video seorang pereka fesyen yang memaparkan Nana hadir untuk menempah busana dengannya dan sempat berseloroh, adakah baju itu baju untuk kahwin.

Tidak tahu bagaimanapun gosip seperti itu boleh timbul, Siti Nordiana atau lebih mesra disapa Nana berkata dia ke butik untuk membuat baju persembahan bukan baju pengantin.

“Saya pun tak tahu macam mana benda ini (gosip) ditimbulkan dan video saya ke butik itu boleh jadi ‘viral’ sebab di antara pihak saya dan butik berkenaan sebenarnya kami sudah sering bekerjasama sebelum ini.

“Saya datang ke butik terbabit pun bagi membuat baju untuk persembahan. Tak ada kena-mengena langsung dengan tujuan nak tempah baju pengantin seperti yang diusik-usik itu.

“Sebenarnya, nombor telefon Shuib pun saya tak pernah ada selama ini. Jadi, macam manalah kami kena gosip. Memang kelakar usikan netizen ni,” katanya.

Dalam pada itu, Nana berkata dia susah lali dengan gosip berkenaan serta menyifatkan ianya lumrah kehidupan sebagai artis.

“Insya-Allah, saya okey saja menerima setiap gosip yang muncul ini, asalkan ia tidak keterlaluan. Bagaimanapun, saya bukanlah wanita yang mungkin netizen cuba teka itu,” katanya.

Minggu lalu, hangat diperkatakan mengenai Shuib apabila pelawak itu mengakui ada mengenali seseorang selepas hampir lima bulan pemergian isteri tercinta.


Ini Baru Rancak Shopping! ‘Beli Dulu Bayar Kemudian’ Guna Aplikasi Ini Jer

Kalau anda perasan sekarang ni pembelian barang secara dalam talian atau pun online menggunakan aplikasi beli dulu bayar kemudian dah semakin ‘menjadi-jadi’ kan? Guna jari saja, haha.

Anda mesti tertanya-tanya kan macam mana caranya? Senang jer, anda boleh membeli dahulu dan membuat pembayaran kemudian tanpa sebarang faedah yang dikenakan. Best kan?

Sama seperti yang aplikasi PAYLATER ini juga. Dengar kata ramai yang muat turun di telefon masing-masing kerana ianya memudahkan urusan mereka. . (Lebih padu, ada lebih 600 kedai berjenama: Jakel, Ariani, Garmin, Li-Ning, Focus Point, Tateh, Switch, Lego dan lebih banyak barangan berjenama lagi).

Haaa, kalau anda kongsi link dari banner di aplikasi PAYLATER ini kepada rakan-rakan, ahli keluarga, boyfriend atau girlfriend anda tu, kedua-dua pihak akan menerima RM10 e-baucar diskaun setiap kali untuk pendaftaran yang berjaya. Jom muat turun!

Haaa selain itu yang bestnya bulan Januari ini PAYLATER akan mengadakan kempen automotif dan CNY dengan promosi-promosi yang menarik! E-ang pao yang bernilai lebih daripada RM288 dan sehingga 18 bulan ansuran tanpa caj kepada pengguna PAYLATER!*.
*Tertakluk kepada terma dan syarat.

Nantikan promosi dan peraduan menarik setiap bulan dengan mengikuti info lanjut di Facebook, Instagram atau website PAYLATER.


Fatin Afeefa Dipuji Tengah Tidur Pun Cantik

Baru-baru ini, pelakon dan penyanyi Fatin Afeefa ada memuat naik fotonya sedang lena tidur ketika berada di set penggambaran.

Namun, apa yang menjadi perhatian ramai rata-rata rakan artis dan netizen memuji pelakon itu tetap cantik meskipun sedang tidur.

Malah, netizen memuji Fatin tetap maintain cantik tidur di khalayak ramai meskipun kedua gambar itu pelakon itu dilihat tidur dengan mulut yang terbuka.

Tidak kurang juga ada yang bertanyakan tips bagaimana pelakon itu rasa yakin tidur untuk di khalayak ramai. Tapi, kalau dah cantik, tidur ternganga pun tetap cantik. Betul tak?

Dah la cantik, suara sedap dan boleh menyanyi dalam keadaan baring, duduk dan meniarap. Untungnya siapa yang dapat jadikan Fatin sebagai isteri.


“Sedih Orang Tuduh Bukan-Bukan, Ada Yang Doakan Saya Mati”

Sejak kebelakangan ini nama pelakon Puteri Balqis kembali menjadi bualan ramai sehingga ada yang terkejut dengan penampilan terkininya.

Meskipun ramai yang mengharapkan dirinya yang dahulu, gadis berusia 14 tahun itu berkata tidak mungkin dia akan menjadi seorang gadis ceria dan periang seperti sebelum.

BACA: Noorkhiriah Puji Sifat Lemah Lembut Puteri Balqis, Tinggi Budi Bahasa

“Ramai yang mahukan saya jadi seperti dahulu. Tapi saya yang dahulu adalah Puteri Balqis yang gagal. Gagal dalam menilai orang dan gagal dengan pujian. Saya tidak tahu antara madu dan racun,” katanya.

Kata Balqis lagi, dia turut berdepan tekanan perasaan kerana merasakan gagal mempertahankan ibunya apabila ada netizen memfitnah ibunya penagih dadah.

“Paling saya tertekan sebab saya gagal pertahankan ibu saya. Orang cakap ibu penagih dadah dan gunakan saya untuk cari duit. Jadi saya lebih selesa jadi diri yang sekarang.

“Walaupun saya boleh bersuara, tapi orang tidak dengar. Sekarang saya hendak beritahu bahawa ‘Puteri Baqis’ yang dahulu gagal,” katanya.

Menurut Balqis lagi, dia lebih kesal apabila dibuli teruk sehingga ada yang mengatakan dia akan ‘membunuh’ ibunya sendiri suatu hari nanti.

“Bagaimana saya boleh melakukan perkara itu (bunuh ibu)? Ibu satu-satunya insan yang saya ada. Ibu pernah menangis di kaki saya sebab kata dia gagal menjadi seorang ibu yang baik.

“Sedih bila orang juga tuduh saya yang bukan-bukan. Orang kata saya psiko, tidak terjaya dan tidak terurus. Malah ada juga yang doakan saya mati. Walaupun saya nampak okey, saya masih manusia yang ada hati,” katanya.

Terdahulu, hangat diperkatakan apabila Puteri Balqis dilihat ada memuat naik foto memakai skirt pendek dan berstoking panjang berwarna hitam yang dihiasi corak tengkorak sehingga mencetuskan tanda tanya netizen.